Кечки Анҳор: 20 август янгиликлари - Anhor\nAnhor Все посты Кечки Анҳор: 20 август янгиликлари\nБухоро вилоятида юз берган ЙТҲ оқибатида тожикистонлик фуқаролар жабрланган; АҚШ давлат котибининг сиёсий ишлар бўйича ўринбосари Дэвид Хейл Ўзбекистонга ташриф буюради...\nБухоро вилоятида юз берган ЙТҲ оқибатида тожикистонлик фуқаролар жабрланган. Улар Москвадан Душанбега Ўзбекистон орқали кетаётган бўлган. Жабрланганларнинг учтаси касалхонага ётқизилган, колганларга эса бу керак бўлмаган.\nТижорат банклари нақд чет эл валютасини сотишни бошлади. «Бундан буён Марказий банк валюта нархларини белгиламайди, бу нархлар бозорда мустақил равишда шаклланади», – деди Марказий банк раиси Мамаризо Нурмуратов.\nАҚШ давлат котибининг сиёсий ишлар бўйича ўринбосари Дэвид Хейл Ўзбекистонга ташриф буюради. У 20-23 август кунлари минтақавий хавфсизлик масалаларини муҳокама қилиш учун Қрзоғистон ва Ўзбекистонда бўлади.\nЖиноий ишлар бўйича Тошкент шаҳар суди Меҳнат миграцияси агентлигининг собиқ раҳбарларига ҳукм чиқарди. Тўрт нафар амалдор “фирибгарлик”, “пора бериш”, “жиноий фаолиятдан олинган даромадларни легаллаштириш” ва “компьютер маълумотларидан ноқонуний (санкциясиз) фойдаланиш”моддалари бўйича жиноятларни содир этганликда айбдор деб тан олинди. Улар 11 йилдан 12 йилгача озодликдан маҳрум қилинди.


Ўзбекистон-Қирғизистон инвестиция фонди ташкил этилади\n24 май 2022, Тошкент вақти: 01:59\nЎзбекистон Бош вазири ўринбосари Сардор Умурзоқов (марказда ўнгда) ҳамда Қирғизистон Бош вазири лавозимини бажарувчи Артём Новиков (марказда чапда) Фарғонада учрашди.\nЎзбекистон ва Қирғизистон низом капитали 50 миллион доллардан иборат бўлган ўзбек-қирғиз инвестиция фондини ташкил этиш тўғрисидаги қарорни қабул қилди. Қарор Фарғонада 8 декабрь куни Ўзбекистон Бош вазири ўринбосари, инвестициялар ва ташқи савдо вазири Сардор Умурзоқов ҳамда Қирғизистон Бош вазири лавозимини бажарувчи Артём Новиков томонидан имзоланди.\nТомонлар, шунингдек, божхона соҳасида ўзаро ҳамкорликни ривожлантириш бўйича давлатлараро ишчи гуруҳини ташкил этди.\nБундан ташқари Ўзбекистон ва Қирғизистон ўртасидаги ҳамкорликни ривожлантириш бўйича йўл харитаси қабул қилинди.\n8 декабрда Фарғона шаҳрида Наманган, Андижон, Фарғона, Ўш, Жалолобод ва Боткен вилоятлари ҳокимларининг навбатдаги учрашуви бўлиб ўтган эди. Мазкур учрашув доирасида Сардор Умурзоқов Артём Новиков билан музокаралар ўтказди.


Онамнинг суратларига кўзим тушгач эса тезликни камайтираман… (ибратли ҳикоя) — Фойдали мақолалар — Maslahatim.uz\n21/11/2016 Маъмурият 11 комментариев мехр, она\n~ Бир жойга йиғилишга жуда шошиб кетаётгандим. Йўл юзида қўл кўтардим. Оппоқ “Ласетти” тўхтади. Пулини келишмай ўтириб олдим…\n~ Йўлда кетарканмиз фикру хаёлим мажлисга кечикмаслик. Бироз юргач радиодан эшитилаётган сокин мусиқа тинчлантира бошлади.…Насиб қилган вақтда етиб бораманда….\n~ Машина ичига разм сола бошладим. Дид билан безатилган, кўриниб турардики хайдовчи йигит унга қаттиқ эътибор беради. Кўзим олд ойнанинг бурчагига бириктирилган суратга тушди. Оппоқ рўмолдаги юзлари нурли онахон сурати эди…\n~ Онангизми? ~ чидолмай сўрадим.\n~ Ха ~ деди йигит.\n~ Узрку, хаётмилар…?\n~ Худога шукр, нега қизиқдиз…?\n~ Ўзим шундай, узр…\n~ Бироз сукунатдан кейин йигитнинг ўзи гап бошлади:\n~ Биласизми, кўпчилик қизиқади нега суратни ёпиштирдинг деб…\n~ Икки сабаби бор…\n~ Бири ~ катта тезликни яхши кўраман. Машина кам йўлга тушиб қолсам оёғим беихтиёр газни босади қаттиқроқ. Онамнинг суратларига кўзим тушгач эса тезликни камайтираман…\n~ Битта ўғилман, манга бир нарса бўлса онам ғамни кўтара олмайди деб қўрқаман…\n~ Унинг гапларида жон бор эди.\n“Тўғри” дедимку ўйланиб қолдим ~ барча тез юрадиганлар шундай қилса бўларкан деб.\n~ Кечирасиз ука, иккинчи сабабини айтмадингиз?~ деб сўрадим.\n~ Иккинчиси ва асосийси ~ онам доим кўз олдимда. Кўчадаги ишлар, ташвишлардан сиқилиб кетсам уларнинг юзларини кўриб барчасини орқага ташлайман…\n~ Онам суратини куни билан кўрсам хам қаттиқ соғинаман барибир. Уйга шошиламан. Пешонамдан ўпиб кутиб олишларини тасаввур қилсам ишларимни янаям тезроқ битиришга уринаман…\n~ Соғинсез тез~тез телефон хам қилиб турасизми?\n~ Албатта. Икики соатдан ортиқ овозларини эшитмасам ўзимни қўярга жой тополмайман.\n~ Ичимда эса “Мақтанчоқ эканми, гўёки бошқалар онасини яхши кўрмайди” ~ деган хаёл келди. Ўйлай бошладим, у билан ўзимни беихтиёр солиштириб. Онамнинг расмлари йўқ ёнимда. Телефонимда папкалар ичида чанг босиб ётганини айтмаганда. Уйга хам бу йигитдек шошмайман. Телефонда эса…\n~ Шу пайт унга қўнғироқ бўлди. Мендан узр сўраб машинани четга олди. Узоқ гаплашгани йўқ, лекин шу қисқа вақт ичида “Онажон”, “Лаббай”, “Хўп бўлади” каби сўзларни ишлатар, жуда хушмуомила бўлиб гапирарди…\n~ Унга разм сола бошладим. Телефонда гаплашяптику хар сафар “Хўп бўлади” деганда эгилиб кетай деяпти, гўёки онаси қаршисида тургандек. Кўзларида эса қувончни кўрса бўларди. Худди ёш болакай онасига талпингандаги қувончдек. Фарқи шунда эдики ёнимда ёш бола эмас, кап~катта йигит ўтирар эди…\n~ У болаликдаги ўша мехрни сақлаб қолган эди. Унга хавасим келарди. Агар бу йигитни онамлар кўрганларида эди ~ унинг онасига уларнинг хам хаваслари келиши аниқ эди. Ёки мендан қаттиқ ўксинардилар, шу йигитчалик эътиборли бўлмаганим учун…\n~ Негадир ичимдан бир аччиқ нарса тошиб кела бошлади. Овозим бўғилиб, хиқилдоғимга келиб тақалди. Манзилга қандай етиб борганимни билмайман. Мажлисга хам нинани устида ўтиргандек бўлдим. Тушлик пайти эса уйга шошдим, қўлимда онам севган гуллардан гулдаста. Уйга яқинлашганим сайин кайфиятим кўтарила бошлади. Мен жуда хурсанд эдим, онамни эса қанчалик севинишларини ўйлаб юзимда табассум билан эшик қўнғироғини чалдим…\n~ Ассалому алайкум онажон.\n~ Ваалейкум ассалом. Тинчликми, бу пайтда келмасдинг~ку? ~ хавотир олиб сўрадилар.\n~ Орқамда яшириб турган гулдастани узатдим..\n~ Сизни жуда соғиниб кетдим ОНАЖОН!!!\n© Аниқ муаллифи номаълум.(ижтимои тармоқдан олинган)\nАжрашган оналарга #насиҳат…\nМен ношудни кечиринг онааа…\nЁлғончи она қиссаси !\nЧекишни ташлай олмаётганларга маслаҳатлар (1)\n← Эринчоқлик қарши «20 дақиқа» қоидаси…\nШИРИНСЎЗ БЎЛИНГ!!! (ибратли воқеа) →\nОнамнинг суратларига кўзим тушгач эса тезликни камайтираман… (ибратли ҳикоя): 11 комментариев\n21/11/2016 в 2:08 пп\n21/11/2016 в 2:25 пп\nШундай угил фарзандлар бор булсин оллохим узи барчасини асрасин\n21/11/2016 в 3:02 пп\nOnalarimiz soģ bòlishsin\n21/11/2016 в 3:27 пп\nОна рози, худо рози ! Ота-онанинг кадрига етилар @\n21/11/2016 в 3:53 пп\nОта ва онаси бор инсонларга маззаде..у инсон жуда бахтлик ва бой бадавлат хисобланади\n22/11/2016 в 2:06 пп\nТирикликларида купчилик кадрига етишмиди ота онасини,шуниси ачинарли\n22/11/2016 в 2:07 пп\n21/11/2016 в 3:56 пп\nУтиб кетганларузани охиратини обод килсин.Ота ва Онаси борлани умрини узок ва саломат килсин АЛЛАХ АКБАР\n21/11/2016 в 7:45 пп\nБу хикояни укиб тасирланиб ва шу йигитдан урнак олувчилардан булайлик. Амин!\n21/11/2016 в 8:15 пп\nХаммамизани оналаримиз сог саломат булишсин, умрлари узок булсин.\n24/11/2016 в 3:35 пп\nмехр берган мехр олади


Газ йўқ, аммо қарздорлик бор\nГаз таьминоти бўйича фуқароларга асоссиз равишда қарздорликлар ёзилиши тез-тез кузатилмоқда. Ана шундай ҳолатлардан бири Хоразм вилояти, Беруний тумани Дўстлик ОФЙда яшовчи фуқаро У.Қурбонов билан юз берган.\nМаълумотларга кўра, 2017 йил 15 апрель куни Қурбонов хонадони қарздорликлар сабабли тармоқдан ажратилган, шунга қарамасдан шу кунгача бўлган, яъни 20 ой муддат ичида ҳажм кўринишда норматив ҳисобда 4 012 000 сўм тўлов ҳамда далолатнома жаримасига 299 550 сўм жами 4 311 550 сўм қарздорлик ёзилганлиги аниқланган.\nИстеъмолчилар ҳуқуқларини ҳимоя қилиш жамияти томонидан олиб борилган ишлар натижасида қўлланилган 4012000 сўм тўлови бугунги кунда норматив бўйича қайта хатлов ўтказиб фуқарога 74 934 сўм ҳисоблаб берилди. Ҳамда истеъмолчи хонадонига газ тармоғи улаб берилди.\nФуқаро У.Қурбонов асоссиз қарздорлик ҳисобланган ягона истеъмолчи эмас. Республика бўйлаб газ таъминоти бўйича бир неча вилоятларда шундай вазиятларга гувоҳ бўлмоқдамиз.\nКиритилди: 16:50 11.01.2019. Ўқилди: 870 марта. Фикрлар сони: 2 та.


Мустақил Қозоғистон тарихида илк бор Ёшлар йили нишонланяпти - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nМустақил Қозоғистон тарихида илк бор Ёшлар йили нишонланяпти\n2019 йил – Ёшлар йили. Ёшлар йили мустақил Қозоғистон тарихида илк бор нишонланяпти. Йилнинг тантанали очилиши январь ойи охирига мўлжалланган. Сўнгра Президент топшириғига мувофиқ Ҳукумат махсус йўл харитаси қабул қилади.\nАСХАТ ЎРАЛОВ – ҚОЗОҒИСТОН РЕСПУБЛИКАСИ ИЖТИМОИЙ ТАРАҚҚИЁТ ВАЗИРЛИГИ ҚЎМИТА РАИСИ ВАЗИФАСИНИ БАЖАРУВЧИ:\n- Ёшлар ва оила ишлари қўмитаси томонидан барча тегишли давлат идораларини бирлаштирган ҳолда минтақалардаги ҳокимликлар таклифини ҳисобга олиб, ноҳукумат ташкилотлар фикрларини тинглаб, йўл харитаси лойиҳасини тайёрладик. Аслини айтганда, у 100 га яқин аниқ тадбирлар, ёшларимизга ҳар жиҳатдан имкониятлар тақдим этувчи ялпи лойиҳалардан иборат.\nЙўл харитаси ҳозирги ёшларнинг асосий муаммоларини ҳал қилишга йўналтирилган. Сифатли таълим, иш билан таъминлаш, ҳамёнбоп уй-жой масалалари ва соғлом турмуш тарзи тарғиботи ҳам ҳисобга олинган.\n- Ёшлар йили доирасида биз бўлажак ҳамжамиятимиз билан келишган ҳолда PhD докторантура ва магистратурага қўшимча грантлар ажратишни кўзлаяпмиз. Ай-Ти соҳасига ҳамда бугунги бозор талаб этган йўналишлар ҳисобга олиниб, қўшимча стипендиялар ажратилади.\nШу билан бирга, ўз ғоясига эга 1 минг манғистаулик ёшлар учун 1 миллион тенгедан қайтарилмайдиган грант ажратиладиган бўлди. Мазкур ижтимоий лойиҳани вилоят ҳокимлиги Жаҳон банки билан бирга амалга оширяпти. Бу маблағ ёшларнинг хусусий иш бошлашларига имконият яратади. Шунингдек, 175 ёшга олий таълим олиш учун вилоят ҳокимининг махсус гранти берилади. Талабалар учун Ақтау шаҳрида 3 минг ўринли 3 та ётоқхона ажратилади.\nДЎСАН ЖЕТКИЗГЕН, ВИЛОЯТ ЁШЛАР ИМКОНИЯТЛАРИ МАРКАЗИ ДИРЕКТОРИ:\n- «Маслаҳат майдони» деган лойиҳамиз бор. Ундан мақсад – ёшларга давлат дастурларини тушунтириш. Барча мутахассислар билан бирга «7-20-25», уй-жой, иш билан таъминлаш, тадбиркорликни ривожлантириш, бепул касбий таълим бериш дастурларига оид масалалар аҳоли ўртасида тушунтирилиб, йўлланма берилади.\nҲозир юртимизда 4 миллионга яқин ёшлар бор. Бу эса аҳолининг 22 фоизини ташкил қилади. Бугунги кунда давлат ёшларни қўллашга қаратилган бир неча лойиҳаларни амалга оширяпти. Элбошининг 5 ижтимоий ташаббуси доирасида таълим олишни истаганлар учун қўшимча 20 минг грант ажратилган.\nҚозоғистонЁшлар йилийўл харитаси\nЎтган йили Қозоғистонда 100 дан ортиқ янги корхона очилди


Ўзбекистон ва Россия оммавий ахборот воситалари М. Фрадковнинг Тошкент сафари ҳақида - Фарғона.Ру ахборот агентлиги\n20:35 msk, 13 Июль 2020\nРОССИЯ БИЗНЕСИ ПУЛ КОНВЕРТАЦИЯСИДАГИ ТУТИЛИШЛАРДАН ХАВОТИРГА ТУШГАН\n2007 йилнинг 7 мартида икки давлат ўртасидаги алоқаларга доир Тошкентда бўлиб ўтган Россия-Ўзбекистон музокаралари чоғида бир қатор ҳал қилинмаган муаммолар аниқланган. “РБК-daily” газетасининг бугун қайд қилишича, бу муаммолар биринчи галда Россия томон учун ҳал қилинмагани аниқ бўлган. “Россия ва Ўзбекистон ўртасидаги савдо-иқтисодий алоқаларда ҳал қилинмаган ва ҳатто зиддиятли масалалар мавжуд. Бу муаммоларнинг қарийб ҳаммаси кўтарилди”, - дея билдирди Россиянинг иқтисодий тараққиёт ва савдо-сотиқ вазири муовини Андрей Шаронов нашрга берган интервьюсида.\nШароновга кўра, Ўзбекистондаги корчалонлик иқлимини россиялик сармоядорлар учун энг қулай, деб бўлмайди. Бизнес республикада топилган пулларни конвертация ва репартация қилишда муттасил тутилишлардан хавотир изҳор қилаяпти. “Ведомости”нинг бугунги сонида чиққан мақола муаллифи шундан келиб чиққан ҳолда Ўзбекистонга Россия товарлари керак эмас, дея хулоса қилади. “Қайд этиш керакки, Ўзбекистон Россиядан олган молидан кўра кўпроқ товар экспорт қиладиган (2006 йилда – 202 млн. долларлик) МДҲдаги ягона мамлакатдир. 2002 йилдан буён Ўзбекистон билан мол айирбошлаш тўрт баробар кўпайиб, 2,3 млрд. долларга етган, бироқ Россия импорти экспортга нисбатан икки баробар тез ошмоқда. Бу Россиянинг у ёққа нефть ва газ етказиб бермаётгани, аксинча, сотиб олаётгани туфайли содир бўлаяпти, дея изоҳ беради Ўзбекистондаги савдо ваколатхонаси ходими. Бундан ташқари, ўтган йили россияликлар 67.000 та Daewoo автомобилини сотиб олганлар. Россияда Ўзбекистондан экспорт қилинган 86 фоиз мева ва савзавот сотилади”.\nЎЗБЕКИСТОН ТОМОН “ГАЗПРОМ”ДАН РОЗИ ЭМАС\n“Коммерсант”нинг хабар қилишича, россияликларнинг эътирозларини эшитган ўзбекистонликлар “Газпром”га Ўзбекистонда газ қазиб олишга сармоя ётқизиш юзасидан ўз инвестицион мажбуриятларини бажармаётганини айтиб эътироз билдирганлар – норасмий тарзда эса Россияга газ экспорт қилишдан воз кечишига ишора қилароқ таҳдид қилганлар. Муаммо Москвада бўлиб ўтадиган кейинги музокаралар чоғида ҳал қилинади.\nБугунги кунда Ўзбекистон гази (йилига тақрибан 10 млрд. кубометр) Россиянинг икки ширкати - “Газпром” ва ЛУКОЙЛ томонидан экспорт қилинади. 2006 йилдаги битимга кўра “Газпром” Шохпахта газ конини ўзлаштира бошлаши керак эди. Бу лойиҳа ҳисобидан Россияга газ етказиб бериш 2007 йилда 13 млрд. кубометргача оширилиши керак эди. Бироқ, Андрей Шароновнинг маълум қилишича, “Газпром” ҳозирча бу лойиҳани амалга оширишни уддалай олмаяпти. У берган маълумотларга кўра, “Газпром” бу лойиҳага режаланган $300 млн. ўрнига, бор-йўғи $30 млн. сармоя ётқизган. Бу Ўзбекистон бош вазири Шавкат Мирзиёев томонидан кўтариб чиқилган айбловлар учун баҳона бўлган.\nБироқ, “РБК-daily”нинг ёзишича, “Газпром” раҳбарияти мазкур вазият конда геологик разведка ишларини ўтказиш учун Ўзбекистон расмийлари томонидан бериладиган лицензия чўзиб юборилгани туфайли юзага келганлигини таъкидлаб, ўз номига айтилаётган бу айбловларни қабул қилмаган.\nАснода, гарчи Ўзбекистон газ экспортини бошқа ёққа буриш юзасидан ҳеч қандай ҳаракатни амалга оширмаган бўлса-да, “Коммерсант”да бугун чиққан мақола муаллифига кўра, газ нархи тез суръатда ошиб бораётган шароитда Украина томонидан бўлганидек, ХХР ва Эрон томонидан ҳам ўзбек газига талаб кучайиши мумкинлиги кўриниб турибди.\nМУҲОЖИРЛАРГА ЭЪТИБОР ҚАРАТДИЛАР\nУмуман олганда, “Ведомости”нинг ёзишича, музокаралар чоғида Россия ва Ўзбекистон ўртасида қарама-қарши қарашлар бўлмаган фақат битта масала бўлди, холос. Май ойигача икки мамлакат ҳукуматлари муҳожирлар ҳақида – уларнинг реадмиссияси, ҳуқуқларининг ҳимоя қилиниши ва ноқонуний муҳожиротга қарши кураш тўғрисида уч битим имзолайдилар. Битимлар ҳар иккала мамлакатда ахборот алмашиш учун муҳожирлик хизматлари ваколатхоналари очишни кўзда тутади. Федерал муҳожирлик хизмати раҳбари Константин Ромодановскийга кўра, Россияда 102.658 ўзбек рўйхатга олинган, аммо, норасмий маълумотларга кўра, бу ерда ишлаётганлар сони 1-1,5 млн. кишидир.\nРоссиялик юқори лавозимли мулозимларнинг Ўзбекистонга сафари натижаларини якунларини чиқарароқ, Ўзбекистоннинг расмий оммавий ахборот воситалари Фрадков ва Каримов учрашуви ҳақида жуда қисқа ва мутлақо илтифотли оҳангда баёнлаганларини қайд этишни истардик. Хабарлар “самарали”, “истиқболли”, “ривожланаяпти”, “кенгаймоқда”, “ишончли ҳамкор”, “ўзаро мол айирбошлаш ҳажмининг ўсиши” ва шу каби сўзлар тўла эди. Юқори лавозимли меҳмонлар сафарининг асл моҳияти хабарнинг охирги жумласига жо қилинган: “Учрашув чоғида икки томонлама ҳамкорликни ривожлантириш ва томонларни қизиқтирган бошқа масалалар юзасидан фикр алмашувлар бўлиб ўтди”.\nМустақил журналист Сергей Ежковнинг бу юзасидан қайд этишича, “эришилган муваффақиятларни эътироф этиш ва иттифоқчилик алоқаларини яна бир марта намойиш қилиш учун Россия бош вазири уч ярим соат учоқда учиши шарт эмасди. Россияликларнинг Ўзбекистонга сафари сиёсий характер ташиган, деган тасаввур уйғонади. Ёки россияликлар томонидан қўйилган вазифалар Ўзбекистон расмийлари томонидан чиройли қилиб бўғиб қўйилган, ёки ҳеч қанақа вазифа бўлмаган. Биринчи вариант эҳтимоли кўпроқ. Иттифоқчиларнинг яхши ниқобланмаган аччиқланишлари ортидаги некбинона риторика ҳам шундан”.\nСергей Ежков “келаси йилнинг январь ойидан бошлаб Ўзбекистон тепасига ким келиши ва ўша “ким”нинг шу кунгача эришилган битимларга қандай муносабатда бўлиши ҳозиргача аниқ бўлмай қолаётгани” Россия томоннинг бир қадар эҳтиёткорлигига сабаб бўлганини қайд этароқ, бўлиб ўтган музокаралар ҳақида скептикларча фикр билдирган.


Қизларни фоҳишаликка сотган аёл 6 йилга қамалди - Anhor\nAnhor Все посты Қизларни фоҳишаликка сотган аёл 6 йилга қамалди\nҚизларни фоҳишаликка сотган аёл 6 йилга қамалди\n40 ёш остонасида турган Меҳриниса Маҳмедованинг айтишича, тирикчилик, яъни оила ташвиши билан танишлари ва қариндошларидан қарзга пул олиб, Туркия давлатига боришни, у ердан кийим-кечак олиб келиб сотишни мўлжаллайди. Четдан қараганда, бу ҳам тадбиркорликнинг бир тури ҳисобланади. Бунинг учун тегишли тартибда рўйхатдан ўтиш, патент олиш ва шунга ўхшаган жараёнлардан кейин бемалол фаолият юритиш мумкин. Буларни амалга ошириш учун эса озгина қунт билан бирга, тегишли қонун ва қоидаларга риоя қилинса кифоя.\nАммо у бундай йўл тутишни хоҳламайди. Ҳужжат йиғиш, рўйхатдан ўтиш каби ишлар унга қийин бўлиб туюлади, шекилли, даромад топишнинг осон усулига қўл уради. Ўзи бирор яхшироқ ерга ишга жойлашишга муҳтож бўлиб турган бир пайтда, бошқаларга иш топиб беришга қарор қилади. Назарида, бу усул анчайин осон эди. Биринчи галда чиройли, келишган, аммо турмушдан қийналган қизларни ахтаришга киришади. Ахир бундайлар мўмай даромад учун дунёнинг у четига боришга ҳам тайёр бўладилар-да!\nХуллас, ўтган йилнинг январь ойида танишлари орқали икки нафар қизни топгач, хорижда яхши иш борлиги ҳақида оғиз кўпиртиради-да, уларни Украина пойтахти орқали Туркиянинг Истамбул шаҳрига олиб бориб, “иш”га жойлаштириб қайтади.\nМарт ойининг ўрталарида М.Маҳмедова туман бозори ёнида таниш бир аёлни учратиб қолади. Салом-аликдан сўнг аёл хорижга кетиш истаги борлиги, шунингдек, бир таниш қиз ҳам шундай хоҳиш билан ўзига мурожаат қилганини айтиб, шу масалада ёрдам сўрайди. Ўзи шундайларни қидириб юрган М.Маҳмедова бундай илтимосга йўқ, дермиди?! Бажонидил ёрдам беришини айтиб, тезда ўша қиз билан учрашиш истагини билдиради. Кўп ўтмай улар учрашишади. М.Маҳмедова унга хориждаги шарт-шароитларни тушунтириб, йўлкира ҳақини ҳам ўзи тўлаши, бирга бориб, у ерга жойлаштиргач, дастлаб топган икки ойлик маошни ўзи олишини, шунингдек, агар иш қидираётган бирор таниш-билишлари бўлса, уларни ҳам олиб кетишини билдиради.\nОрадан уч-тўрт кун ўтиб, унга қўнғироқ қилган қиз ишга бориш фикридан қайтганини билдириб, бир дугонаси жуда ҳам қийналгани, ижарада яшаётгани учун ҳар қандай таклифга рози бўлишини айтади ва унинг телефон рақамини беради. М.Маҳмедова вақтни ўтказмай номзодга телефон қилиб, учрашув белгилайди. Учрашганларида эса унга ҳам аввалги қизларга нима деган бўлса, шуларни айтиб, уни ўзи билан кетишга кўндиради ва унга самолёт чиптасини харид қилишади. Шу орада қиз унга телефон қилиб, ўзига шерик топганини айтиб, уни М.Маҳмедова билан таништиради. Эртасига бу қизга ҳам чипта сотиб олишади. Сўнгра бозорга олиб бориб, уларга турли кийим-кечаклар олишади, гўзаллик салонида эса пардоз-андоз ҳам қилдиради. Барча ишлар битгач, учовлон йўлга отланадилар. Бироқ, Тошкент аэропортида тезкор ходимлар уларни тўхтатиб қолишади.\nМаълум бўлишича, куни кеча улар билан кетиш ниятини билдирган қиз хорижда уларни нималар кутаётганини кеч бўлмасдан англаб қолган ва тегишли органларга хабар қилган экан.\nШундай қилиб, юртдошларини хорижга “экспорт” қилишни ўзига касб қилиб олган яна бир кимсанинг қинғир фаолиятига чек қўйилди ва суд томонидан унга 6 (олти) йил муддатга озодликдан маҳрум қилиш жазоси тайинланди.\nЎзбекистон Республикаси Бош прокуратураси ҳузуридаги Huquq газетасининг материаллари бўйича\nРоссияда 2.5 миллионга яқин ўзбекистонлик меҳнат муҳожири яшамоқда


ИИВ журналист Сид Янишевни судга тортиш билан таҳдид қилди\nЎзбекистонда Оммавий ахборот воситалари ходимлари куни нишонланаётган бир пайтда мамлакатда фаолият олиб бораётган саноқли мустақил журналистлардан бири Сид Янишев Ички ишлар вазирлигига чақиртирилиб, судга тортиш билан таҳдид қилинган.\nСид Янишев тахаллуси билан танилган тошкентлик журналист Саид Абдураҳимовнинг 26 июнь куни милицияга чақиртирилишига унинг бир ой аввал Фарғона.Ру сайтида босилган Тошкентдаги уйлар бузилиши ва уй эгаларининг ҳуқуқлари топталиши ҳақидаги мақоласи сабаб бўлган.\nБу ҳақда журналистнинг ўзи Озодликка маълум қилди:\n- 25 июнь куни менга телефон қилиб, орган ходимлари билан конфиденциал суҳбат учун Ички ишлар бош бошқармасига боришимни айтишди. Мен чақирув қоғозисиз у ерга бормаслигимни айтдим. Телефондаги қисқа суҳбатдан сўнг 15-20 дақиқанинг ичида повесткани менга етакзишди, қўл қўйиб, боришимни айтдим, - деди Янишев.\nБир кун ўтиб, Сид Янишев милиция ҳузурига борган ва унга гўёки журналистнинг маҳалла ишига аралашувидан норози бўлган уй эгаларининг даста-даста ариза ва шикоятлари битилган қоғозларни кўрсатишган.\nЖурналист билан мулойим гаплашган милиция ходимлари журналистга ноҳолисликнинг жавобгарлиги борлиги ва устидан тушган барча ҳужжатларни судга оширишлари ҳақда огоҳлантирганлар.\nАйни пайтда Сид Янишевнинг айнан нимада айбланаётгани маълум эмас.\nЯнишев бир ой аввал Тошкентнинг Шайхонтоҳур туманида юзлаб хонадонлар бузиб ташлангани, уй эгаларига эса расмийлар ҳеч қандай товон пули ажратиб бермагани ҳақда хабар берганди.\nЖурналист Сид Янишев Ўзбекистонда Оммавий ахборот воситалари ходимлари куни нишонланаётган бир пайтда босимларга учрамоқда.\nФарғона.ру таҳририяти Янишев касбий фаолияти учун тазйиққа учраётганини айтиб, Ўзбекистон ҳукуматини мамлакат Конституцияси ва оммавий ахборот воситалари ҳақидаги қонунга амал қилишга чақирди.\n- Бу Ўзбекистонда журналистлар байрами куни бўлаётгани ажабланарлидир. Расмий матбуотда мамлакатда журналистлар учун шароитлар яратилгани, цензура йўқлиги ҳақида гапирилади. Бир пайтнинг ўзида журналистга ёзган мақоласи учун таҳдидлар қилинмоқда, - дейди Фарғона.ру сайти бош муҳаррири Даниил Кислов.\n2010 йилда Ўзбекистонда қолган оз сонли мустақил журналистлар прокуратурага чақиртирилиб, ёзган мақоласи юзасидан сўроққа тутилган. Уларнинг кўпчилиги кейинчалик мамлакатдан чиқиб кетишга мажбур бўлишганди.\n- Янишевнинг милицияга чақирилиши ва у билан мулойим суҳбат Ўзбекистондаги бошқа мустақил журналистлар билан бўлган ҳодисани эслатади. Малик Бобоев, Елена Бондарларни шу йўл билан мамлакатдан чиқиб кетишга мажбурлашганди, - дейди Даниил Кислов.\nЛекин, Сид Янишев таҳдидларга қарамай мамлакатдан чиқиб кетиш нияти йўқлигини айтади.\n- Мени мамлакатимдан кетиш ниятим йўқ. Мен шу мамлакат патриотиман. Мени қўрқитишга ҳаракат қилишяпти, лекин қўрқитишолмайди, - дейди ўзбекистонлик мустақил журналист Сид Янишев.


Одил Ҳамробеков «Шабоб ал Аҳли» билан қанча муддатга шартнома имзолагани маълум бўлди\nЎзбекистон миллий жамоаси яримҳимоячиси Одил Ҳамробеков фаолиятини БААнинг «Шабоб ал Аҳли» жамоасида давом эттиради. Бу ҳақда клуб матбуот хизмати хабар берганди.\nЎзбекистон суперкубоги олдидан Самарқандда ўтказилган матбуот анжуманида «Пахтакор» бош мураббийи Питер Хюистра Ҳамробеков 5 ой давомида БАА клубида ўйнашини айтди. Яъни, футболчи «Шабоб ал Аҳли» билан мавсум якунига қадар шартнома имзолаган. Ҳамробеков БАА клуби сафига эркин агент сифатида бориб қўшилган. Клуб Ҳамробеков жароҳат олган Азиз Ғаниевнинг ўрнини тўлдириш учун трансфер қилинганини ёзганди.\nШу тариқа «Шабоб ал Аҳли»да ўзбекистонлик футболчилар сони уч нафарга етди. Ўтган йили «Насаф» футболчиси Азиз Ғаниев 700 минг доллар эвазига «Шабоб»га ўтганди. Кейинчалик Саудия Арабистонининг «Ан Нарс» клубига ўтган Жалолиддин Машарипов «Шабоб ал Аҳли»га ижарага берилди.


“Локомотив”дан мавсум сарҳисоби: Ким нечта гол урди? (Фото)\n4 декабрь, 2016, 12:22\n2016 йилги мавсум Тошкентнинг “Локомотив” жамоаси учун жуда муваффақиятли тарзда кечди. Жамоа ҳам чемпионатда, ҳам кубок баҳсларида зафар қучиб, ички майдонда олтин дубль қайд этди. Қолаверса, “Темирйўлчилар” Осиё Чемпионлар Лигасида ҳам чорак финалга қадар етиб бориб, юртимиздаги минглаб футбол ишқибозларини чиройли ғалабалар билан хушнуд этди.\nМана бир неча кундан буён клуб расмий сайтида мавсум якунларини эътиборингизга ҳавола этиб бормоқдамиз. Бу сафар мавсум давомида энг кўп гол урганлар ҳақида маълумот бериб ўтамиз.\nШу ўринда алоҳида қайд этиш жоизки, 2016 йилги мавсум Темурхўжа Абдухолиқовники бўлди, десак хато бўлмаса керак. Зеро маҳоратли ҳужумчи йил давомида учала турнирда ҳам тез-тез гол киритиб турди ва якунда жамоа тўпурари номини қўлга киритди. Темурхўжа Олий Лигада 22та гол урган бўлса, кубок баҳсларида 6 марта рақиблари дарвозасини ишғол қилди. Чемпионлар Лигасида эса Абдухолиқов 3 бор ўз номини таблога ёздириб қўйди. Шу тариқа, жамоамиз ишқибозларининг севимли ўйинчисига айланган Темурхўжа Абдухолиқов 2016 йилда жами 31та гол киритишга эришди.\n“Локомотив”нинг иккинчи тўпурари эса тажрибали ярим ҳимоячи – Сардор Мирзаев бўлди. У Олий Лигада 13та, кубокда 3та ва ОЧЛда 2та гол урди. Марат Бикмаев эса ички чемпионатда 13 марта ва халқаро майдонда 1 бора рақиблар дарвозабонларини ҳафа қилди.


Махсус хизмат юзлаб хакерларни қўлга олди - Darakchi\nМахсус хизмат юзлаб хакерларни қўлга олди\nДУНЁ 20.05.2014, 14:55\n300 га яқин хонадонда қидирув ишлари ўтказилди. Унинг натижасида маълумотларни сақловчи минглаб хотира қурилмалари, қуроллар ва гиёҳванд моддалар қўлга олинди. Федерал қидирув бюросининг берган маълумотларига кўра, Blackshades вирусидан 500 мингта компьютер зарарларган ва бунинг оқибатида кўплаб фойдаланувчилар ўзларининг шахсий ва молиявий маълумотларини йўқотишган.\nBlackshades компьютерни масофадан туриб бошқариш имконини берувчи дастур туркумига киради (Remote Administration Toll, RAT). Ушбу дастурга GoTyMyPC каби ҳеч қандай таъқиқ йўқ. Унинг ёрдамида масофадан туриб уй компьютерини бошқариш мумкин.\nАммо, Blackshades дастурининг бир қатор қора томонлари ҳам бор. Дастур DDoS-ҳужум, веб-камера ёрдамида кузатув, клавиатурадан фойдаланган тугмалар кетма-кетлигини, URL-манзиллар, зарарли дастурлар юклаш имконини беради. Махсус хизматлар хабарига кўра, ушбу дастур орқали хакерлар 350 минг АҚШ долларга яқин даромад олган.


АНТИ-БИТ – medu.uz – Дорилар ҳақида маълумотлар ўзбек тилида\nHome Йўриқномалар АНТИ-БИТ\nПрепаратнинг савдо номи: АНТИ-БИТ\nТаъсир этувчи модда (ХПН): сумитрин\nфаол модда: 0,408 г сумитрин (0,4%);\nёрдамчи моддалар: лаурил натрий этил сульфати (Texapon N-28), кокос мойининг нордон диэтанол амиди (Comperlan KD), сорбин кислотаси, ёғли-нордон этил полиоли (Cetiol HE or Ercarel GLE), тозаланган сув.\nТаърифи: оч-сариқ, тиниқ суюқлик.\nФармакотерапевтик гуруҳи: педикулёзга қарши восита. пиретриннинг синтетик бирикмаси.\nАТХ коди: P03AX\nАнти-Бит дори препарати эктопаразитларга қарши восита бўлиб, асосан педикулёзда қўлланади. Препарат таркибидаги сумитрин (D-phenothrin) пиретрум ўсимлиги гулининг экстрактидан олинган пиретрин бирикмаларининг синтетик ҳосилаларидан биридир. Иссиққонли ҳайвонларга нисбатан зарарсиз. Бошда ва қов соҳасида учрайдиган битларга (Pediculus humanis сapitis, Phthirus pubis – одамларга тошмали терлама ва қайталовчи терлама касалликларини юқтирувчи паразитлар) ва уларнинг тухумига нобуд қилувчи таъсир кўрсатади.\nТери орқали D-phenothrin нинг тизимли сўрилиши жуда паст. Сут эмизувчиларда D-phenothrin ни гидролиз ва оксидланиш йўли билан метаболизмга учраши аниқланган.\nПрепарат педикулёзда қўлланади.\nСочлар сув билан ҳулланади, сўнгра Анти-Бит эритмаси қўлланади. Уч минут давомида сочларнинг илдизлари уқаланади.\nСочлар сув билан яхшилаб ювилади.\nАнти-Бит эритмаси такрор суртилади ва уч минутлик уқалаш такрорланади.\nБундай қўллаш кўпчилик ҳолларда сочларни битлар ва сиркалардан тозалаш учун етарли бўлади. Шу билан бирга, сиркаларнинг тўлиқ йўқотилганлигига ишонч ҳосил қилиш учун, икки кундан кейин юқорида кўрсатилган усул билан препаратни яна бир марта қўллаш тавсия этилади.\nКўрсатилган қўллашдан кейин қолиши мумкин бўлган ўлик сиркалардан сочларни тозалаш мақсадида тоза тароқни ишлатиш тавсия қилинади.\nҚов соҳасида битларини даволаш, бошдаги даволаш кабидир. Эритмани қов ва чотнинг барча соҳасига яхшилаб суртиш керак.\nПедикулёзи бўлган беморларда жуда кам ҳолларда қичишиш, ачишиш, маҳаллий шиш ёки эритема пайдо бўлиши мумкин. Бу симптомлар педикулёзнинг оқибати бўлиб, препаратни қўллаш билан боғлиқ эмас. Анти-Бит терига жуда кам миқдорда сўрилади, шунинг учун тизимли самарага эга эмас.\nПрепаратни пиретрум экстрактига юқори сезувчанлиги бўлган беморларда қўллаш мумкин эмас. Агар препаратни қўллаш вақтида ўта юқори сезувчанлик реакциялари пайдо бўлса, унда даволашни тўхтатиш керак.\nБолалар боғчалари, мактаблар ва бошқа муассасаларида педикулез эпидемияси ҳолларида, эҳтиёткорлик чораси сифатида, бу даврда препаратни ҳафтада бир марта қўллаш тавсия этилади. Жамоат муассасаларида муолажани бажарувчи шахс қўлқоп кийиши керак. Оила аъзоларидан фақат бирида бит пайдо бўлганида, қолганларининг ҳаммаси педикулёзни олдини олиш мақсадида препаратни қўллашлари керак.\nАнти-Бит даволовчи препаратини қўллашда препаратни кўзга ва оғизга тушишига йўл қўймаслик керак. Тасодифан тушган ҳолларда уларни кўп миқдордаги сув билан яхшилаб ювиш керак.\nҲомиладорликда даволаш, агар у фақат ҳақиқатда зарур бўлса буюрилиши керак. Эмизишни вақтинчалик тўхтатиш талаб қилинади.\nАвтомобилни ва мураккаб механизмларни бошқариш қобилиятига таъсири ҳақида хабар берилмаган.\nАнти-Битни ичга қўллаш ҳоллари маълум эмас. Препаратни ичга қўллаш ҳолларида дарҳол меъдани ювиш ва симптоматик даволашни буюриш керак.\n150 мл эритма сиртги полипропилен қопқоқчаси билан полиэтилен флаконда. 1 флакон, майда тишли тароқ ва қўллаш бўйича йуриқномаси билан бирга картон қутига жойланган.\nПрепаратни 25°С ҳароратда, оригинал ўрамида сақлаш керак.\nОлдингисиАНТИ-АНГИН® ФОРМУЛА таблеткалар20.04.2018


Мусулмон дунёсида худкушларга муносабат ўзгармоқда\n12 май 2021, Тошкент вақти: 01:13\nДунёдаги мусулмон давлатлари аҳолиси ўртасида Ислом дини ҳимояси учун амалга оширилаётган худкушлик ҳаракатига норозиликлар кучаймоқда. Вашингтонда жойлашган Пью тадқиқот маркази тадқиқотлари шундай хулоса берди.\nМарказ 47 давлат аҳолиси ўртасида ўтказган сўров натижаларига кўра, дунё мусулмонлари орасида ислом динини қалқон қилиб амалга оширилаётган худкуш ҳужумларни оқловчилар сони сезиларли даражада камайган.\nБундан 4-5 йил муқаддам Иордания, Ливан, Индонезия, Туркия, Покистон ва Қувайт каби мусулмон мамлакатларда худкушликни Ислом йўлида жиҳод, деб баҳолагувчилар сони ҳозиргидан 20-30 фоиз кўп эди. Ҳозир уларнинг кўпчилиги худкушлик ҳаракати Ислом динига таҳдид, деган фикрга келган. Фақатгина Фаластин ҳудудида аҳолининг асосий қисми - 41 фоизи аксар ҳолларда, 29 фоизи эса айрим ҳолларда худкушлик ҳаракатини оқлаш мумкин, деб ҳисоблайди.\nҲозир худкушлик энг кўп содир этилаётган давлатлар - Ироқ, Афғонистон, Покистон ва Фаластин мухториятидир. Жамоат жойлари, маҳаллий ҳукумат бинолари ва хорижий ҳарбийлар масканларида ўзини портлатаётган худкушлар аксарият ҳолларда араб ёзуви битилган шаҳидлик белбоғидан фойдаланади ва кўпинча аҳоли уларни исломий жангарилар, деб билади.\nПью тадқиқот маркази кузатувлари натижасида маълум бўлишича, бу давлатларда худкушлик ҳаракати кенгайишига, асосан, иқтисодий шарт-шароит ва ижтимоий-сиёсий ҳолат - кети узилмас этник, диний ва сиёсий можаролар сабаб бўлмоқда.\n2004 йил баҳорида Ўзбекистон Марказий Осиё давлатлари ичида илк бор худкуш ҳужумига гувоҳ бўлган эди. Аввалига Тошкент шаҳрининг бир неча туманларида отишмалар, кейин эса Чорсу бозори, Эски шаҳарнинг Чимбой маҳалласида худкушлар ўзини портлатди. Сал ўтиб, 30 июлда Ўзбекистон Бош прокуратураси, АҚШ ва Исроилнинг Тошкентдаги элчихоналарига худкуш ҳужуми уюштирилди.\nРасмий Тошкент буни террорчилик ҳужуми, деб баҳолади ва уни уюштирганлар “Ҳизб ут-таҳрир”, ваҳҳобийлик оқими ва Ўзбекистон исломий ҳаракати билан алоқаси борлиги ҳақида баёнот тарқатди. Хусусан, бу воқеалар юзасидан тузилган махсус комиссия раҳбари бўлган президент Ислом Каримов: “Бу катта маблағ ва имкониятга эга ташқаридаги экстремистик марказлар томонидан бошқарилган ва камида 6-8 ой тайёргарликдан кейин содир бўлган воқеа”, - дея таъкидлаганди.\nЎша вақтда “Озодлик” мухбирлари билан суҳбатлашган оддий фуқаролар эса буни иқтисодий қийинчиликлардан тўйган ва Ўзбекистон ҳукуматига ўз норозилигини шу йўл билан билдиришга мажбур бўлган одамлар иши экани хусусида фикр билдирганди.\nБу худкушлар асли ким, уларни бундай ҳаракатга нима мажбур этди, Пью тадқиқот маркази хулосаларидагидек, ўз мамлакатидаги иқтисодий, сиёсий, ижтимоий вазиятдан норозиликни худкушлик йўли билан намойиш қилишми ёки расмий Тошкент таъкидлаганидек, мамлакат тинчлигини кўра олмаган ташқи эстремистик кучларнинг алдовими?\nТошкент шаҳридаги портлашларни узоқ вақт давомида мустақил равишда ўрганишга уринган “Мазлум” инсон ҳуқуқлари ташкилоти раҳбари Аъзам Турғунов бу саволга ҳозир ҳам аниқ жавоб йўқлигини айтади.\n“Прокуратура Чорсу бозорида ўзини портлатган аёллардан бири Дилноза Холмуҳаммедова эканини маълум қилган эди. Биз унинг ота-онаси билан учрашганимизда улар ўликхонада ўзларига кўрсатилган жасад қизиники эмаслиги, қизи эса бедарак эканини айтган. Чимбой маҳалласида ўзини портлатган собиқ милиционер Қиличбек Азимовни эса шахсан танир эдим. Унинг ҳеч ким йўқ уйга кириб ўзини портлатиши жуда шубҳали мен учун”, - дейди А.Турғунов.\nА.Турғунов Ўзбекистонда содир бўлган худкушлик ҳаракатлари борасида ҳозир ҳам аниқ текширув ўтказиш, бу воқеалар юзасидан бошланган расмий тергов натижалари билан танишишнинг имкони йўқлиги, унинг ташкилотида мавжуд маълумотлар эса худкушларнинг яқинлари, гувоҳлар билан суҳбатлар асосида тўпланганини айтди.\nУ ўзида бор маълумотларга асосланиб, қуйидаги хулосаларини билдирди:\n“Бу одамларни чалғитиш ёки Ўзбекистонда диний-экстремистик ташкилотлар хавфи бор, деган важни асослаш учун ҳукумат томонидан уюштирилган ҳаракат бўлиши мумкин. Аммо буни ўзбекистонликларнинг ўзи мамлакатдаги режимга қарши англаган ҳолда амалга оширди, дейиш нотўғри бўлади. Аниқ текширув бўлмас экан, бу худкушлар ким эди ва уларни нима бунга мажбур қилди, деган саволлар очиқ қолаверади”.


Google хизмати батареяни тез қувватсизлантирадими? - Terabayt.Uz\nRedmi S2 32 ГБ Gold\nGoogle хизмати батареяни тез қувватсизлантирадими?\nКўпчиллик фойдаланувчилар ўзларининг Android-смартфонлари тезда қувватсизланиб қолаётганидан нолишади, бунга кўпинча Google хизматини айблашади. Хўш муаммо қандай бартараф этилади, сўз шу ҳақда боради.\nGoogle хизмати туфайли тез қувватсизланиш: уни қандай билиш мумкин?\nТелефонингизда Google’нинг барча иловаси ҳам юқоридаги айтиб ўтилган хизматсиз ишламайди. Агар телефонингиз тезда қувватсизланиб қолса, у ҳолда айбдор айнан Google хизмати бўлади. Албатта батарея вақт ўтиб ўзининг сиғимини йўқотади, лекин гаджет бир неча соат ичида ўчиб қолса, муаммо дастурий таъминотда бўлиб чиқиши мумкин.\nСмартфонни айнан нима қувватсизлантириш мумкин, буни билиш осон: “Настройки” иловасини очинг ва кейин “Батарея” бўлимига ўтинг, пастдаги скриншотда кўриндими, “Статистика” тугмачасини босинг.\nРўйхатнинг тепасида илова ва функция яққол кўринади. Агар сиз биринчи ўринда “Экран” ни кўрдингизми, бунинг ажабланадиган жойи йўқ. Лекин Google хизмати “Экран” дан ёки энергия истеъмоли бўйича “Платформа Android”ни босиб кетса, у ҳолда сиз юқоридаги муаммога дуч келган бўласиз.\nНега шундай бўлади ва уни қандай тўхтатиш мумкин?\nНега Google хизмати энергияни ҳаддан зиёд кўп истеъмол қилиб юборади, бу муаммони бартараф этиш йўллари бир нечта. Телефонни ўчириб ёққан бўлишингиз керак, агар ундай қилмаган бўлсангиз, буни ҳозирданоқ қилинг. Шунингдек, шу нарсага ишонч ҳосил қилингки, сиз сўнгги версиядаги прошивкадан фойдланаяпсиз ва қурилмангиздаги барча алоқаларни янгиладингиз. Кўп ҳолларда бу ёрдам беради.\nGoogle хизмати кўп сонли аккаунтлар туфайли аккумуляторни қувватсизлантириши мумкин.\nGoogle хизмати, илова учун керакли маълумотларни юклайди. Бу сизнинг электрон хатингиз ёки рекламангиз, билдириш ёки қаерда турганингизни текшириш бўлиши мумкин, Агар сиз Google нинг бир нечта аккаунтидан фойдаланаётган бўлсангиз, улардан бири, масалан, сизнинг шахсий, бошқаси ишчи, унда бу хизмат бир вақтнинг ўзида ишлаётган бўлади.\nЧекка иловалар Google хизматида нотўғри ишлаётган бўлиши мумкин.\nЭнергияни ҳаддан зиёд истеъмол қилиш хизмат сабабли эмас, балки чекка иловалар туфайли ҳам бўлиши мумкин. Телефонни хавфсиз режимга қайта юкланг, Google хизмати сизни безовта қилмай қўйдими, демак муаммо айнан қайсидир иловада бўлади.\nТелефонни тўлиқ ўчиринг\nУни қайта ёқинг ва Samsung ёзуви билан юкланиш бошланса “Громкость вниз” тугмасини босиб ушлаб туринг.\nАйбдорни топиш учун яқинда ўрнатилган барча дастурни ўчириб ташланг.\nАккаунтларнинг қисқача синхронлашганини текширинг\nСинхронлаштиришда йўл қўйилган хато, айнан Google маълумотларни синхронлаштиришга уринаётган, лекин буни амалга оширалмаётган пайтда рўй беради. Масалан, у маълум бир серверга қўшила олмайди, шу боис узилиш рўй беради. Агар фотографияни, алоқани, тақвимни синхронлаштириш чоғида нимадир бошқача бўлаётган бўлса ва Google маълумотларни узатишга уринаётган бўлса-ю, ҳар гал жараён самара бермаётган бўлса, у ҳолда Google аккаунтини ўчиришга ва уни қайта юклангандан кейин қўшишга тўғри келади. Одатда бу ёрдам беради.\nМуаммо GPS’да бўлиши мумкин\nҚачонки, қандайдир иловага фойдаланувчининг турган жойи керак бўлса, у буни Google Play хизмати орқали талаб қилади, бунда у ўрнатилган GPS орқали маълумотларни олади. GPS модули кўп қувват талаб этади, чунки юқорида айтиб ўтилган хизматлар турган жойни аниқлаш жараёнига ёрдам беради, Улар қувватни жуда тез ўлдиради, гарчи бу ерда ҳақиқий айбдор GPS бўлса-да.\nБундан шароитда биз сизга фақат битта маслаҳат билан ёрдам бера оламиз: “Экономия энергии” ни топиш учун энергияни яна ҳам тежайдиган усулдан фойдаланинг. Бунинг учун “Настройки” ни очинг, “Местоположение” бўлимига ўтинг ушбу параметрларни ўзгартиринг. Турган жойни аниқлаш унчалик даражада аниқ бўлмайди, лекин кўп ҳолларда шу етарли бўлади.\nТекшириб кўринг тизимлар хизмати дастури сабаб бўлмаяптимикан?\nЧекка дастурчилар томонидан ҳавола этилган хизматлар тизими учун иловалар керак бўлмаган жараённи ўчириб қўяди, Аммо улар баъзан кўриниб қолади, яъни ҳар доим ўчиб қайта қўшилади, натижада телефон янада ёмон ишлай бошлайди. Шуниси яхшики, буни текшириш жуда осон, тизимга хизмат қилаётган иловани ўчирасиз.\nАнтивирусни ёки фаерволни ўчиринг\nМаълумотларни ҳимоялашни таъминлайдиган таъминот дастури, антивируслар ва фаерволларга ўхшаб мобиль қурилманинг автоном ишлашига салбий таъсир ўтказади, чунки, у ҳар доим ишлаб туриши керак. Агар сиз маълумотларни шубҳали сайтлардан юклаб олаётган бўлсангиз ва электрон мактубларда кутилмаган файлларни очмасангиз, унда операцион тизимига вирус тушуш эҳтимоли жуда паст. Худди ОС хизмати учун иловалар билан боғлиқ ҳолатларидаги каби антивирусни ёки фаерволни ўчиринг, қани кўрингчи нима содир бўлди.\n#Google Android #Google Drive #Google Play


@raisbuva - Kanal statistikasi Rais Buva. Telegram Analytics\n@raisbuva Yoqdi 49\nКолхозимга хуш келибсиз слишком қадрли колхоздошлар!\nКаналдан материал кўчирилганда, манба @raisbuva кўрсатилсин.\nАлоқа учун: @RaisSupportBot\nРеклама юзасидан: @raisreklama\n1465 ta kanal eslovlari\n758 ta repostlar\nESET NOD32 BAZALAR VA DASTURLAR\n15 Jul, 02:17\nTime News 🔊\n13 Jul, 11:03\n13 Jul, 07:18\n13 Jul, 07:16\n13 Jul, 06:07\n13 Jul, 05:25\n13 Jul, 05:14\n📺 KOSONSOYLIKLAR | (Ishonchli)\n13 Jul, 05:09\n11 Jul, 06:52\n😷Келес LIVE: Президент ва халқ ишончига хиёнат қилдингиз Одилхон Рустамов!🤡\n10 Jul, 17:24\n@Запчасти в Ташкенте\n⚓ ♛♛ Ꭺ Ꭰ m Ꭵ Ꮢ Ꭺ Ꮮ ♛♛ ⚓\n@raisbuva iqtibos olgan kanallari\n588.7k ta obunachilar\nO'zbekiston Gastronomik Turizmi Assotsiatsiyasi\nOptom • Bozor 💸\n14 May, 21:47\n994.9k ta obunachilar\nNATIONAL EDUCATION | UYDA QOLING\n4 Jul 2019, 13:48\nHimedi - Лечение в Корее\n24 Jan 2019, 22:26\n9 Dec 2018, 10:31\n12 Oct 2018, 15:48\n22 Apr 2018, 18:46\nEntrepreneur5.uz | Расмий канал\n8 Mar 2018, 21:24\nRais Buva 15 Jul, 08:39\n- Ётишини қара буни, пишиллаб. Худди кеча тоғни талқон қиппўйгандек...\nАслида тонггача интернетда ўтирган, телефон ўйнаааб. Бармоқчалари чарчаб қолганда буни...\nТуреее, соат ўн бўлди, ҳамма далага кетди, молини олиб!\nСан одам бўмисан, сан...\n...дейдиган одам йўқда.\nRais Buva 14 Jul, 22:35\nРаҳбарини пастга уриб, доим шарманда қилаётган "эээйрим" бир қўштирноқ ичидаги матбуот котибларига мурожаат қилмоқчиман.\nЎў бас қилларинг, етааар...!\nЎзбегииим юрагидан, ўзбегиииим қалбидан жой оломесанлар, сенлар...\n(Қаттиқ кучаниб ўқилсин)\nRais Buva 14 Jul, 20:49\nАйрим ташкилотлар эса битта ниқобниям эплаб монтаж қилолмаяпти. Уят, уят...\nRais Buva 14 Jul, 20:26\n- Техника мўжизасини кўрганман-у, лекин бунақасини... Айтингчи, ҳар қандай деворниям обқўйиш мумкинми?\n- Ҳэ, девор дейсиза...\n- Бебахо кашфиёт яратибсиз... ©\n(Колхозимизда фотошопдан мастеркласс)\nRais Buva 14 Jul, 18:10\nМендан кўпчилик, Раис Бува, қандай қилиб инстаграмда “живой” обуначилар сонини кўпайтириш мумкин - деб сўрашади. Хуллас гап минде. Кеча “случайно” маноу хабарга дуч кепполдим: instagram.com/upmedia.agency\nКолхозимиздаги бир агентлик “Ўзининг инстаграм саҳифасини ривожлантирмоқчи бўлганларни” ҳомийликка чақириб, Гивевейми, Гивмивейми ўтказаётган экан, хуллас. Танловнинг бош совринига эса (кетса бойдан кетибдида деб) шартта Spark автомобили қўйворишипти...\nМабодо кимгадир керак бўлиб қолса, маълумотларни шетта қолдираман:\nБоғланиш учун: @upmedia_gives\nТелефон: +99899 4942999\nRais Buva 14 Jul, 09:25\nЮқоридаги дори "Тримол" дорисининг плагиати экан. Дизайни 1-1 кўчирилган экан. Лекин номига гап бўлиши мумкинамас...\nШахсан мен ичмаган бўлардим... Билиўметта!\nRais Buva 14 Jul, 08:51\n"Карантин эканда" деб обедгача пишиллаб ухлаб ётадиганлар учун роса мос дори экан, оммалэ...\nRais Buva 13 Jul, 22:52\n“Assalomu alaykum Rais Buva, Uydagilar tinchmi? Boyagi postingizni ko'rib to'g'risi kuldim, ham jahlim chiqdi. Vaqtingizni olmay, o'ziz eshitib qo'yaqoling😊”\nКаналда чоп этилган иккита аввалги постдаги “Соққани қил” шеърига колхозимизнинг эринмаган диджейи Равшанбой дарров қўшиқ басталаб ташлабди вей.\nМайликуя, оммалэ зўр шеърни - сал шўр қиппўйипсизда, уста...\nRais Buva 13 Jul, 20:33\n"Каратин" "қоидларига" "ривоя" қилинг!\n(Бир пайтдаги бир дастур эфиридан).\n"Ўша гап" рукнидан\nRais Buva 13 Jul, 10:20\nRais Buva 12 Jul, 22:30\nАйрим танишларим СЭС марказларида умуман тест топшириб бўлмаётгани, иссиқда соатлаб кутиб, қайтиб кетишаётганини айтишмоқда. Поликлиника, тез ёрдам эса тест жавобларисиз COVID дан даволаёлмаймиз дейишмоқда экан. “Замкнутый круг” дегани шу бўлса керак, онасини эмсин.\n❗Энг эътиборлиси, бу пойтахтдаги ҳолат, қолган вилоятларда ахвол қандай эканлигини фақат тахмин қилиш мумкин.\n❗Бу ёқда эса ССВнинг биринчи ўринбосари: “Ўзбекистонда коронавирус инфекцияси юққанини аниқлайдиган 1 миллионта тест захираси бор ва у узлуксиз янгиланиб турилади” деяпти.\n⭕ Манимча булар у захирани ҳайитдан кейин ишлатмоқчи шекилли...\n❗Ва яна "Республикада кунига 20, 22, 25 минггача тестлар ўтказяпмиз" деяпти.\n⭕ Одамлар давлат СЭС марказларида ҳеч қанақасига тест топширолмаётган бўлса, кунига 22-25 минг тестлар кимлардан олиняпти? Бу рақамлар ҳаққонийлигини қаердан текшириш мумкин, а лаббай? - дейдиган одам йўқ. Ё борми?!\n❗Хуллас буларга ишонч қолмади. Ўзингизни эхтиёт қилинг, карантин қоидаларига амал қилинг!\nRais Buva 12 Jul, 21:45\nЎзбекистонда 1 миллионта тест захираси бор...\nРеспублика бўйича кунига 20, 22, 25 минггача тестлар ўтказяпмиз... — СЭОА директори.\nМен нима дедим...? У нима деди...? деб номланган интервью.\nRais Buva 12 Jul, 20:20\nБу хабарни ўқиб фақат бир нарса дейиш мумкин: - Вой сенларни энагинангни...!\nШу пайтгача Навоий вилоятидан бирнеча фуқаролар, хусусан шифокорлардан ҳам - вилоятда COVID 19 бўйича аҳвол анча жиддий, вилоят раҳбарлари реал рақамларни яширишаётгани, касалланганлар сони расмий статистикада кўрсатилганидан анча кўплиги ҳақида мурожаатлар келаётганди. Бу ёқда эса вилоят СЭС ҳодимлари пандемияга ажратилган маблағларни “туя” қилаётган экан...\nБундан аввал Наманган вилояти Санитария-эпидемиология осойишталик марказида содир этилган талон-торожликлар ҳақида маълумот берилганди.\nЭнди ўринли савол туғилади. Бундан кейин бошқа вилоятлар (ва умуман марказий СЭС)да пандемияга ажратилган маблағлар тўғри сарфланаётганига қанчалик ишониш мумкин? Кимдир назорат қиляптими буни?\nRais Buva 8 Jul, 20:33\nНима ҳам дердик, кўзимизни қисиб телеграмни ишлатиб туроурамизда, тўғрими...?!\nRais Buva 8 Jul, 19:38\nБашарабук* Бўстонлиққа бориб, чумчуқнинг боласини оламан деб теракка чиққан экан. Кейин - Дадааа - деб йиқилиб, белини чиқариб олганмуш...\nХозир томирдан икки маҳал VPN олиб ётганмуш...\nRais Buva 8 Jul, 14:55\nКарантин ҳақидаги охирги хабарларни эшитганингдан кейин, сен...\n(Жа унақа воҳма қивормеларда қодрлилар).\nRais Buva 8 Jul, 14:26\nЎзбекистонда 10 июлдан 1 августгача қатъий карантин эълон қилинди!\n⭕ Ҳудудлар ўртасида автотранспорт воситалари қатнови тақиқланди (қишлоқ хўжалиги маҳсулотларини етиштирувчи ташкилотларга тегишли хизмат ва шахсий автотранспорт воситаларининг ҳаракати бундан мустасно).\n⭕ Тўй ва бошқа оилавий маросимларни ўтказиш тақиқланди. Томоша, маданий-кўнгилочар ва бошқа оммавий тадбирлар ҳам ман этилди.\n⭕ Бюджет ташкилотларида муайян ходимлар меҳнат таътилига чиқарилади, ишда қолганлар фаолияти максимал даражада масофадан туриб ташкил этилади.\n⭕ Давлат органлари, ташкилотлар ва корхоналарда йиғилишлар ўтказиш тақиқланди, зарур ҳолларда мажлислар видеоконференцалоқа режимида ўтказилади\n⭕ Қуйидагилар ёпилмоқда:\n❗Умумий овқатланиш объектлари (етказиб бериш хизмати бундан мустасно)\n❗Буюм бозорлари ва буюмлар савдоси билан шуғулланувчи йирик дўконлар;\n❗Хусусий, давлат боғчалари, ўқув курслари ва тўгараклар;\n❗Парклар ва истироҳат боғларидаги аттракционлар\n❗Спорт заллари, фитнес клуб, тренажер ва бассейнлар\n❗Санаторий, пансионат, лагер, меҳмон уйлари, пляжлар ва бошқа дам олиш масканлари.\n⭕ 65 ёшдан ошган шахсларнинг жамоат жойларига бориши чекланади. Кўча ва майдонларда 3 кишидан ортиқ ҳаракатланиш мумкин эмас. (кун.уз)\nRais Buva 4 Jul, 19:47\nҚарши кураш бўлса майли, оммалэ тажриба алмашиш бўлмасин. Масаланда...\n"Изоҳга (почти) ҳожат йўқ" рукнидан.\nRais Buva 3 Jul, 20:30\nШунчаки маслаҳат ўрнида.\nИложи бўлса умуман телевизор кўрмаган яхши, айниқса ўзбек каналларини...\nУндан кўраси китоб ўқинглар - минг марта фойдали. Янгиликларни эса интернетдан ўқисаям бўляпти хозир...\nАгар ТВда 3-4 та яхшироқ дастурлар қолмаган бўлса, қолган кўплаб шоу, дастур ва сериаллари видеоахлатдан бўлак нарса эмас.\nХуллас, ўзингиз ва яқинларингизнинг (бошқа қайтиб келмайдиган) вақтини исроф қилманг!\nКаналга уланиш: 👉@RaisBuva\nRais Buva 3 Jul, 19:30\nЭнди рост, реклама замон талабидир, лекин ҳеч бўлмаса сал қоғозга ўраб реклама қилса бўлади-ю, тўғрими?\nЎзим деярли ТВ кўрмайман, айниқса ўзбек каналларини. Лекин, кечки овқат пайти оила даврасида дастурхонга ўтирганингда, ноилож, дилбузорга кўзинг тушади...\nОвқатланиб ўтирсанг, бир пайт дилбузорни бирдан овози баландлаб кетиб, катта экранда бир жувон катта "котекс"ини айлантириб житроқ отиб қолади-ю...\nЯхшиям "Миллий ТВ" деган номи боракан канални, йўқса ким билсин, яна нималарни реклама қилишмасди, пулини берса бўлдида - деб...\n...дейдиган одам йўқда! Ё борми?!


20:25Карикатура: "Барселона" қутқарувчиси 1 20:05Фернандиньо: "Мавсум бошидан бери ҳимоячи сифатида ўйнашга тайёрланяпман" 1 19:45Сурат биздан изоҳ сиздан! 22 19:30Колашинац "Айнтрахт Ф"га қарши ўйиндан олдин нималар деди? 1 19:15Гринвуд мендан зўр, ёшларга имкон берилади. "Астана"га қарши баҳс олдидан Сульшер иштирокидаги матбуот анжумани (тўлиқ) 3 18:54"Пахтакор" шу ҳафта чемпион бўладими? Абдураимов жамоасида қандай муаммо бор? 14 18:44Карикатура: Куртуа уйқуда пайти Анхель "Реал"ни ёқиб юборди 3 18:19"Атлетико" ярим ҳимоячисига МЮ, "Челси" ва "Манчестер Сити" қизиқмоқда. Аммо... 2 17:56УЕФА Чемпионлар Лигаси ҳафта жамоасини эълон қилди 6 17:30"Интер" "Челси" футболчисига қизиқмоқда 4 17:05ЕЧЛда хет-трик қайд этган футболчини "Манчестер Юнайтед" ва "Барселона" кузатмоқда 7 16:59«Бунёдкор» стадиони навбатдаги учрашувга тайёр: Рақиб – «Қизилқум» 7 16:38MLS. 38-тур якуни ҳақида батафсил 1 16:37"Манчестер Юнайтед" "Астана"га қарши ўйинга жиддий тайёргарлик кўрмоқда 9 16:21Кашанда футболчилар 15\nМхитарян “Рома” устозини мақтади 4


Мессини ёмон кўрадиганлар ўқисин!\n9 июль, 2021, 16:01\nБалки фикрингиз ўзгарар!\n“XXI асрнинг энг зўр футболчиси ким?” деган саволга жаҳон футболи мухлислари асосан икки хил жавоб қайтаради. Баъзилар бу номга шубҳасиз Лионель Месси лойиқ эканини таъкидласа, қолганлар Криштиану Роналдуни ундан устун қўяди.\nАслида ҳар иккиси ҳам ҳурматга, эътироф ва олқишга муносиб. Бир-бири билан мисли кўрилмаган рақобат орқали футбол оламидаги кўплаб оламшумул рекордларни ўрнатиб бўлган. Улар орасида энди бошқа такрорланмайдиган натижалар ҳам талайгина.\nSports.uz сайти футбол ишқибозлари эътиборига аргентиналик футбол юлдузи Лионель Мессининг бошқалар такрорлай олмайдиган саккиз рекорди ҳақидаги мақолани ҳавола этади.\nЛа Лигадаги узлуксиз серия\n“Барселона” тарихида энг кўп гол урган футболчи Испания чемпионатининг юқори дивизиони – Ла Лигада узлуксиз 17 йилдан бери гол уриб келмоқда. Аслида 2020 йили чемпионатнинг 20-турида “Гранада” дарвозасини ишғол қилган Месси узлуксиз 16 мавсум гол уриб, рекорд натижа қайд этган эди. Жорий йилда эса, бу кўрчаткични бир йилга узайтириб қўйди.\nАгар “Барселона” Мессини олиб қолишни уддаласа, бу рекорд яна Месси томонидан янгиланиш эҳтимоли катта.\nЛа Лигада 35 та хет-трик\n2019 йилги мавсумда Лео “Мальорка” дарвозасини уч бор ишғол қилди. Бу аргентиналик юлдузнинг Ла Лигадаги 35-хет-трики сифатида қайд этилди. Айнан ўша учрашувда Месси азалий рақобатчиси Криштиану Роналдудан учтадан гол уриш бўйича ўзиб кетган эди. Бошқа ҳеч бир футболчи ҳали бери бу натижани такрорлай олмайди.\nЕвропа Чемпионлар лигасида 34 та клубга гол урган биринчи футболчи\n2019 йилнинг ноябрида Лионель Месси Европа Чемпионлар лигаси доирасида ажойиб рекорд ўрнатди. Шу куни у Дортмунднинг “Боруссия”си дарвозасини ишғол қилди ва бу клуб Мессидан азият чеккан “кўҳна қитъа”нинг 34-жамоаси сифатида қайд этилди. Европанинг энг нуфузли мусобақасида ҳеч бир футболчи бу қадар кўп жамоа дарвозасига гол урмаган.\nАввалги рекорд эса “Реал” юлдузлари Криштиану Роналду ва Раулга тегишли бўлиб, улар 33 тадан жамоа дарвозасига йўл топган эди.\n12 мавсум 40 тадан кам гол урмаган\n“Барселона” учун муваффақиятсиз бўлган мавсумларда ҳам Лионель Месси шахсий кўрсаткичларини ошириб бормоқда. Месси 2009-2019 йиллар давомида, 12 мавсум 40 тадан кам гол урмаган серияни намойиш этди.\nБу серия 2020 йилда узилди. Пандемия туфайли тақвим ўзгариб кетган мавсумда аргентиналик ҳужумчи 26 та гол билан кифояланди.\n“Эл класико”лар тўпурари\n“Барселона” ва “Реал” тўқнашуви нафақат Испанияда, балки бутун дунёда мухлислар эътиборида турадиган учрашув ҳисобланади. Ҳатто бошқа рақобатчиларни ҳам ўзига қаратадиган бу тўқнашувда Лионель Мессичалик кўп гол урган ўйинчи йўқ. Мутахассисларнинг ҳисоб-китобига кўра, Месси ашаддий рақибга қарши ўйинларда 26 та гол уриб, 14 та голли пас оширган экан.\nАргентина терма жамоасининг энг зўр тўпурари\nАмерика кубогида иштирок этаётган Лионель Месси 145-учрашувида 76-голини киритди. Аслида ўз мамлакати бош жамоаси тўпурари номига 2016 йилда сазовор бўлган. Ўшанда АҚШ дарвозасини ишғол қилган Лео голлари сонини 55 тага етказиб, Габриэль Батистута рекордини йўққа чиқарган эди.\nҲозирча, Мессининг бирорта ҳамюрти ундан кўп гол ура олмайди.\nБир йилда энг кўп гол урган ҳужумчи\n2012 йил Лионель Месси фаолиятининг чўққиси деб эътироф этилган. Ўша йили қаҳрамонимиз футбол тарихида мисли кўрилмаган рекорд ўрнатди. У бир йил ичида рақиблари дарвозасига 91 та гол киритди. Аввалги рекорд Месси туғилмасидан анча олдин – 1972 йилда Герд Мюллер томонидан қайд этилган ва у 86 та тўп киритганди.\nМессининг бу натижаси Гиннеснинг рекордлар китобига киритилгани ҳам унинг аҳамиятини билдириб турибди.\nОлтита “Олтин тўп”\nМавсум якунларига кўра, дунёнинг энг яхши футболчиси “Олтин тўп” соврини билан мукофотланади. Бу футболчилар учун энг нуфузли шахсий соврин ҳисобланади. 2019 йилда Месси бу совринни олтинчи маротаба қўлга киритди. Ҳозирча, унга рақобат қилиши мумкин бўлган ягона футболчи Криштиану Роналду ҳисобланади. Португалиялик юлдуз бешта “Олтин тўп” тўплаган.\nБироқ, кейинги пайтда Роналду бу совринга даъвогарлик қила олмаяпти. Лионель Месси эса Америка кубоги финалида жамоасига Бразилия устидан ғалаба тақдим этолса, еттинчи бор “Олтин тўп”ни қўлга киритиши кутилмоқда.\nДемак, Лионель Мессининг фаолиятини кузатишда давом этамиз...\nКРИШТИАНУ РОНАЛДУ БАРИБИР ЭНГ ЗЎРИ. ЧУНКИ У СИНАЛГАН ФУТБОЛЧИ. МЕССИГА ЎҲШАБ ФАҚАТГИНА 1 ЖАМОАГА ЁПИШИБ ОЛМАГАН CR-7 МЕССИ ЗЎР БЎЛСА БОШҚА ЖОЙЛАРГА ЎТИБ ҲАМ ЎЗИНИ КЎРСАТСИНЧИ.КЎРАЙЛИК ПСЖ МИ СИТИ ДАМИ ҚАНДАЙ ЎЙНАРКАН.


Зангиотадаги 7 сектордан иборат 64/7- жазо муассасаси ҳақида ёзаркан, эзгуликчилар колониядаги 3-секторига эътибор қаратадилар. Инсон ҳуқуқларини муҳофаза қилиш жамияти вакилларига кўра, бу сектор ёш болали, кекса ва дардманд маҳбусаларга мўлжалланган махсус бўлим бўлиб, бу ерда ҳомиладорлар, ёш болалилар сони ортиб бораяпти.\n“Уларнинг сафи дастлабки терговлар давридаги зўрлашлар оқибатида ҳомиладор бўлган мазлумалар билан кенгаймоқда”, деб ёзади Эзгулик.\nЭзгуликчилар мазкур секторда тергов пайтида зўрланган маҳбусалар - хоразмлик Холисхон (фамилияси кўрсатилмаган – таҳр.) ва Насиба Жуманиёзова ҳамда сурхондарёлик Дилфуза Норматова қисматига алоҳида тўхталади.\nХусусан, Эзгуликнинг ёзишича, судланган пайтида ҳали 18 ёшга ҳам тўлмаган хоразмлик Холисхон дастлабки тергов чоғида ҳомиладор бўлиб қолган. Бангфурушликда айбланиб, 2009 йили узоқ муддатли қамоқ жазоси ҳукм қилинган Холисхон колонияга келгач, ўғил туғади. 1992 йилда туғилган бу маҳбуса ўзини зўрлаган шахсларни танишини айтган.\n1991 йилда туғилган сурхондарёлик Дилфуза Норматова эса қотилликда айбланиб, 16 ой тергов қилинган. Эзгулик жамияти бу маҳбуса Зангиотадаги колонияга 3 ойлик ҳомиласи билан келтирилгани ҳақида ёзади.\n30 ёшли хоразмлик Насиба Жуманиёзова, “Эзгулик” жамияти вакилларига кўра, Зангиотадаги аёллар турмасида жазони ўтаётган даврда ҳомиладор бўлган.\nЮқоридаги ҳолатлар бўйича таассуф билдирган“Эзгулик” жамияти мамлакат ҳуқуқ-тартибот органларининг тергов тизимидаги мазкур ҳолатларни кескин қоралаб, Парламентнинг ҳар икки палатаси суд-ҳуқуқ масалалари қўмиталарини махсус текширув ўтказишга чақирган ҳамда Халқаро Қизил Хоч Қўмитаси, Ўзбекистон Олий Мажлисининг инсон ҳуқуқлари бўйича вакили ҳамда Инсон ҳуқуқлари бўйича Миллий марказ мутасаддилари эътиборини ушбу ҳолатга қаратган.


Бош саҳифа Жаҳон насри онлайн антологиясиАнтон Чехов (1860-1904; Россия)Антон Чехов. Рўза арафасида (ҳикоя)\nЧоп этилган 14.02.2015 14.02.2019 МуаллифZiyouz.uz\n— Павел Васильич! — деб Пелагея Ивановна эрини уйғотади. — Ҳой, Павел Васильич! Бориб Степага қарашиб юборсанг бўларди, китоби устида йиғлаб ўтирипти. Яна бирон ерига тушунмаётганга ўхшайди!\nПавел Васильич ўрнидан туради-да, эснаб очилган оғзини чўқинтиради ва мулойим товуш билан:\n— Ҳозир, жонгинам! — дейди.\nУнинг ёнида ухлаб ётган мушук ҳам туради, думини чўзиб, белини камалак қилади, кўзлари қисилади. Ҳамма ёқ жимжит… Фақат деворга ёпиштирилган гулдор қоғозлар орқасида сичқонлар югуришиб юрганигина эшитилади. Уйқудан бетлари тиришиб, қовоғи шишиб турган Павел Васильич, этиги ва чопонини кияди-ю, ётоқдан емакхонага чиқади; у кирганда деразадаги балиқ сардагини ҳидлаб турган бошқа бир мушук деразадан ерга сакраб тушади-да, жавон орқасига яширинади.\n— Сени ҳидлаб кўр, дейишувдими! — дейди жаҳли чиқиб, балиқ устига газет қоғоз ёпатуриб. — Шундай қилган бўлсанг, мушук эмас, чўчқа экансан!..\nБолалар бўлмасига емакхонадан кирилади. Ҳамма ёғи доғ бўлиб, ўйилиб-тимдаланиб кетган стол орқасида гимназиянинг иккинчи синф ўқувчиси Степа ўтирибди — кўзлари ёш, юзида хархаша кўринади. У иягигача кўтариб олган тиззаларини қучоқлаб, хитой ларзон гулига ўхшаш чайқалиб, ҳисоб масалалари китобига жаҳл билан тикилиб ўтиради.\nПавел Васильич стол ёнига ўтвдради-да, эснаб туриб:\n— Ўқияпсанми? — деб сўрайди. — Ишлар шунақа, оғайни… Ўйнадик-кулдик, боплаб уйқуни урдик, чалпакни ҳам хўп туширдик, мана энди эртага нон қоқисини еймиз, тавбамизга таянамиз-у, ишга қараб югурамиз. Ҳар қандай вақтнинг чегараси, палласи бўлади. Хўш, кўзинг ёшли, йиғладингми? Ёдлаш жонингга теккан дейман, а? Ҳа, ширингина чалпакдан кейин илм меъдага ёқмас эканда, а? Шунақага ўхшаб қолди.\n— Ҳой, бола бечорани мазах қилиб нима қиласан? — деб Пелагея Ивановна нариги уйдан қичқиради. — Мазах килгунча, кўрсатиб берсангчи! Шўрим курсин, эртага яна бир олиб келади!\nПавел Васильич Степадан:\n— Нимасига тушунмаяпсан? — деб сўрайди.\n— Манави… касрни бўлишга! — дейди бола, зарда қилиб. — Касрни касрга бўлишга…\n— Ҳим… вой тентаг-ей! Шунга-я? Бунинг нимасига тушунмайсан? Қоидасини қойилча қилиб ёдлаб олсанг — олам гулистон-да, оғайни… Каерни касрга бўлиш учун, яъни масалан шу мақсадга эришиш учун биринчи касрнинг суратини иккинчи касрнинг махражига кўпайтирасан, вассалом… ана шу ҳосилнинг сурати бўлади… Хўш, сўнгра биринчи касрнинг махражини…\nСиз айтмасангиз ҳам буни ўзим яхши биламан! — деб Степа унинг сўзини бўлади-да, столда ётган ёнғоқ пўчоғини чертиб юборади. — Менга исботини айтиб беринг!\n— Исботиними? Хўп, айтиб бераман. Бўлмаса қалам бер. Қулоқ сол. Масалан, саккиздан еттини бешдан иккига бўлиш керак бўлиб қолди. Шундайми? Бунда ҳамма бир, оғайни, касрларни бир-бирига бўлишда… Самовар қўйилганми?\n— Чой вақти ҳам бўлиб қолди-да… Соат еттидан ошди… Хўп, энди қулоқ сол. Бўлмаса, бундай деб фараз қилайлию масалан, саккиздан еттини бешдан иккига эмас, иккига бўлиш керак, деяйлик, яъни фақат суратга бўлдик. Қанча чиқди?\n— Ўн олтидан етти.\n— Балли, азамат. Гапнинг пўскалласи шундаки, оғайни, агар биз… яъни масалан, ана шуни иккига бўлсак, V ҳолда… Шошма, ўзим ҳам адашиб қолдим. Шу топда бир нарса эсимга тушиб кетди: бизнинг гимназияда Сигизмунд Урбанич деган ҳисоб ўқитувчиси бор эди, поляклардан. Бояқиш ҳар дарсда адашиб қолаверарди. Теоремани исбот қила бошларди-ю, бирдан адашиб қолиб, қип-қизариб кетарди; кейин, орқасига худди биров бигиз санчиб олгандай, синфда у ёқдан бу ёққа югуриб юрарди, бурнини беш-олти марта қоқиб олиб, кейин йиғлашга ўтирарди. Биз бўлса, ўзимизни сезмаганга соламиз, — қулинг ўргилсин деган болалар эдик-да. Ҳа, «нима бўлди, Сигизмунд Урбанич? Тишингиз оғрияптими?» деб сўрардик. Нимасини айтасан, оғайни, синфдаги болаларнинг ҳаммаси ҳам шумтака, калла кесар болалар эди-да. Шундай бўлса ҳам, оғайни, олижанобликни қўлдан бермасидик! Менинг ёшлик вақтимда сенга ўхшаган чурвақалар йўқ эди, ҳаммаси ҳам бири-биридан зўр, сўтак, новча болалар эди. Мен сенга айтсам, оғайни, гимназиямизнинг учинчи синфида Мамахин деган бола ўқирди. Ё наузамбилло, тўнканинг ўзи эди-я! Биласанми, сўтакнинг бўйи бир сажен, юрса ер ларзага келарди, муштини кўрсанг — гурзими дейсан, орқанга бир мушт туширса борми — жонинг ҳиқилдоғингдан чиқиб кетади! Биз тугул, ўқитувчилар ҳам қўрқишарди ундан! Ана шу Мамахин деганимиз гоҳида…\nЭшик орқасидан Пелагея Ивановнанинг оёқ товуши эшитилади. Павел Васильич эшик томонга имо қилиб пичирлайди:\n— Онанг келяпти. Кел, дарсни қилайлик. Шундай қилиб, оғайни, — деб у овозини баланд кўтариб гапиради, — мана бу касрни мана бунисига кўпайтириш керак. Хўш, бунинг учун биринчи касрнинг суратини икк…\n— Чиқиб чой ичинглар! — деб Пелагея Ивановна қичқиради.\nПавел Васильич билан ўғли, ҳисобни йиғиштириб қўйиб, чой ичгани чиқади. Емакхонада эса Пелагея Ивановна, унинг ёнида индамас бир холаси, яна бир гунг холаси ва Степани туғдирган энага Марковна буви ўтирибди. Самовар буғ чиқариб, вишиллаб туради, ундан буралиб чиқаётган буғ шипга тўлқинли, ҳайбатли соялар туширади. Ухлайвериб лаллайиб қолган мушуклар даҳлиздан думларини гажжак қилиб кириб келадилар. ..\n— Мураббо билан ич, Марковна, — дейди Пелагея Ивановна, энагага қараб, — эртага рўза, бугун тўйиб ол.\nМарковна қошиқни тўлдириб мураббо олади, уни, худди порохдай, ҳадиксираб оғзига келтиради-да, Павел Васильичга қия боқиб қўйиб, оғзига солади; еб туриб, худди ана шу мураббодай ширин кулимсирайди.\n— Мураббо бирам ширин бўптики, — дейди у. — Онажоним Пелагея Ивановна, ўзингиз пиширдингизми-я, айлана қолай?\n— Ўзим. Бўлмаса кмм пиширади? Ҳаммасини ўзим қиламан. Степажон, сенга чойни совуқроқ қуймабманми? Вой, ичиб бўпсан-ку! Кел, жонимни қоқай, яна қуйиб берай.\n— Шундай қилиб, оғайни, ана шу Мамахин, — деб Павел Васильич Степага қараб олиб сўзини давом этдиради, — француз тили ўқитувчисини жини ёқтирмасди. «Мен дворянман, французнинг менга катталик қилишига чидаб туролмайман! Ўн иккинчи йилда французларни биз дўппаслаганмиз-а!» деб бақирарди. Шу гапи учун ўзини ҳам хўп калтаклашарди… Жуда қаттиқ калтаклашар эди! У-чи, калтаклашмоқчи бўлиб турганларини фаҳмлаб қолдими — бўлди, ҳайт деб деразадан ташларди-ю, қо-очарди, ке-етарди! Ана шундан кейин беш олти кунгача гимназияга қорасини кўрсатмасди. Онаси директорнинг олдига келиб, худонинг зорини қилади: «Директор жаноблари, худо хайрингизни берсин, Мишкамни топиб ўлгудай таёқланг, йигит ўлгурни!» дейди. Директор бўлса: «Ҳай-ҳай, бегойим, болакайингизга бир мен эмас, бешта қоровул ҳам бас келолмайди-ю!» дейди.\nПелагея Ивановна юраги чиққудай бўлиб эрига қарайди-да:\n— Вой худо-ей, шунақаям худо урган бола бўладимия! Онасининг шўри-да! — дейди.\nОрага жимлик тушади. Степа қаттиқ эснаб, ўзи чойдонда минг марта кўрган хитой суратини томоша қилади. Иккала холаси билан Марковна ликопчада секин-секин чой ҳўплайди. Ҳаво қимир этмайди, печка иссиғидан дим… Ҳамманинг юзида танбаллик нишоналари бор, қоринлари қаппайиб кетганидан қимирлашга эринадилар. Шундай бўлса ҳам овқат ейиш керак! Самовар, пиёлалар, дастурхон йиғиштириб олинади, аммо одамлар стол атрофида қолаверади… Пелагея Ивановнани ваҳима босиб, бирдан ўрнидан туради-да, кечки овқат тўғрисида гаплашгани ошпаз хотин олдига чопиб чиқиб кетади. Иккови холаси ҳам аввалги алпозда: қўлларини кўкракларида қовуштириб, қимир этмай, қўрғошинга ўхшаб қолгаи кўзларини чироққа тикиб олиб, мудраб ўтиради. Марковнани ҳар минутда ҳиқичоқ тутади, у нуқул:\n— Нимага ҳиқичоқ тутар экан, унақа нарсаларни еганим йўғиди шекилли… Ичганим йўқ… Ҳиқ. — дейди.\nПавел Васильич билан Степа, бошларини бир-бирига тегизиб, ёнма-ён ўтиришади, стол устига энгашиб олиб, 1878 йилда чиққан «Нива» журналини кўришади.\n— «Миланда Виктор Эмануил галлереяси олдига ўрнатилган Леонардо да Винчи ҳайкали». Вой-вўй… Бамисоли ғалаба дарвозаси-я!.. Сарвоз ойими билан… Ҳо узоқдаги кичкина одамларни қара…\n— Анови кичкина одам бизнинг гимназияда ўқувчи Нискубинга ўхшар экан, — дейди Степа.\n— Варақла у ёғини… «Оддий пашшанинг микроскопда кўринган оғзи». Ана оғиз-у! Қандингни уре, пашшавой! Борди-ю, қандалани микроскопга солиб қаралса қандай бўларкан-а, оғайни? Сасиб кетар баччаталоқ!\nЗалдаги қадимий соат занг уради-ю, шамоллаб қолгандай хириллаб, ўн марта йўталади. Емакхонага ошпаз хотин Анна киради-да, гуп этиб, ўзини хўжайиннинг оёғига ташлайди!\n— Ҳазрати Исо алаҳиссаломнинг юзи хотири учун гуноҳларимни кечиринг, Павел Васильич! — дейди у, ўрнидан қип-қизариб туриб.\n— Сен ҳам ҳазрати Исо алаҳиссаломнинг юзи хотири учун гуноҳларимни кечир, — деб Павел Васильич парвосизгина жавоб беради.\nАнна оиланинг бошқа аъзолари олдига ҳам ана шу тартибда боради, — оёқларига йиқилиб, гуноҳларини ўтишларини сўрайди. Фақат Марковнани орада қолдириб кетади, чунки уни аслзода бўлмагани учун таъзимга лойиқ кўрмайди.\nЖимлик ва хотиржамлик ичида яна ярим соатча вақт ўтади… «Нива» энди диванга улоқтирилган, Павел Васильич эса, бармоғинм бигиз қилиб, болалик чоғларида ўрганиб олган бир лотинча шеърни ёддан ўқийди. Степа унинг никоҳ узуги тақилган бармоғига тикилиб олиб, ўзи тушунмаган тилга қулоқ солади, уни мудроқ босади: мушти билан кўзларини уқалайди, кўзлари бўлса яна беш бадтар юмилиб кетади.\n— Кириб ухлайман… — дейди у керишиб, эснаб туриб.\n— Нима, нима? Ухлайман? — деб сўрайди Пелагея Ивановна. — Рўзага оғиз ёпмай, а?\n— Мен хоҳламайман.\n— Нима бало, эсингни еб қўйганмисан? — дейди онаси қўрқиб. Оғиз ёпмай бўлармишми? Рўза тугамагунча тақиқ қилинган овқатни кўрмайсан энди, болам!\nПавел Васильич ҳам қўрқиб кетади.\n— Ҳа, ҳа, шунақа, оғайни, — дейди у ҳам. — Тақиқ қилинган овқатни етти ҳафтагача бермайди онанг. Тўғри келмайди, оғизни ёпиб олиш керак.\n— Боре, уйқум келяпти! — дейди Степа, инжиқлик қилиб.\n— Бўлмаса, дарров дастурхон тузанглар! — деб Павел Васильич хавотирланиб қичқиради. — Анна, нимага анқайиб турибсан, аҳмоқ? Чоп, дастурхон туза!\nПелагея Ивановна қўлларини силкитади-да, худди уига ўт кетгандай ваҳим билан ошхонага югуради.\n— Тезроқ! Тезроқ! — деган товуш босади бутун уйни, — Степажоннинг уйқуси кепти! Анна, вой худо-ей бу нимаси? Тезроқ бўл!\nБеш минутдан сўнг дастурхон тузалади. Мушуклар, яна думларини гажжак қилиб, белларини камалак сингари букадилар-да, керишиб, емакхонага кириб келадилар… Оиланинг ҳамма аъзоси овқатга ўтиради. Ҳеч кимнинг овқат егиси келмайди, ҳамманинг ҳам қорни каппайиб кетган, нгундай бўлса ҳам овқат ейиш керак!\n← Аввалги Аввалги Фармон Тошев. Ҳашар (ҳажвия)\nКейинги → Кейинги: Эшқобил Вали. Дорбоз (ҳикоя)


Турдош спорт турлари мусобақаси давом этмоқда\n27 сентябрь, 2018, 12:30\nАввал хабар бериб ўтилганидек Миллий олимпия қўмитаси бу йўлда янги мусобақага асос солган. Турдош спорт турлари турнирида таэквондо WTF, бокс, каратэ WKF ҳамда дзюдо бўйича беллашувлар ташкил қилинмоқда. Шу кунгача таэквондо WTF бўйича саралаш турнири ниҳоясига етди. Унда ушбу спорт турининг ноолимпия йўналишларида фаолият олиб бораётган спортчилар иштирок этишди. Мусобақада ўзини кўрсатган ёшлар олимпия йўналиши ҳисобланган WTFга йўналтирилади ва шу орқали улар Олимпия ўйинларида иштирок этиб, нуфузли мусобақада юртимиз байроғини юксакларга кўтариш имкониятига эга бўладилар. Асосий мақсад ҳам аслида шу.\nРежа бўйича олдинда бокс, каратэ WKF ҳамда дзюдо бўйича мусобақалар бизни кутиб турибди. Эртага, 28 сентябрь куни бокс бўйича беллашувлар старт олади. Баҳслар қизғин ўтиши кутилмоқда. Кикбоксинг, ҳаваскор ва профессионал муайтай, қўл жанги, ушу-санда каби спорт турлари билан шуғулланаётган ёшлар бу сафар ўзларини боксда синаб кўришади. Пойтахтимиздаги «Универсал» спорт саройида ўтказиладиган мусобақаларда янги номлар кашф этилиши кутилмоқда. Мураббийлар томонидан саралаб олинган спортчилар эса кейинчалик бокс билан шуғулланадилар. Шу ўринда яна бир маротаба Ҳасанбой Дўсматовни мисол қилиб келтириб ўтмасак бўлмайди. Рио Олимпиадаси чемпиони ҳам ўз вақтида кикбоксинг билан шуғулланган. Тўғри олиб борилган селекция сиёсати ўлароқ, Ўзбекистон Олимпия ўйинлари чемпионига эга бўлди.\nҚайси спорт турларидан спортчилар иштирок этиши режалаштирилмоқда: Кикбоксинг, ҳаваскор ва профессионал муайтай, қўл жанги, ушу-санда.\nМусобақанинг бошланиш куни: 28 сентябрь\nҚайси спорт турларидан спортчилар иштирок этиши режалаштирилмоқда: Миллий каратэ, анъанавий каратэ, шотакан, фудокан.\nМусобақанинг бошланиш куни: 3 октябрь\nҚайси спорт турларидан спортчилар иштирок этиши режалаштирилмоқда: Миллий кураш, белбоғли кураш, жиу-житсу, самбо.\nМусобақанинг бошланиш куни: 6 октябрь.\nТурнирда биринчи ўринни қўлга киритган спортчилар Миллий олимпия қўмитаси томонидан 5 миллион сўм миқдоридаги мукофот пули билан тақдирланадилар. Иккинчи ўрин эгалари 1 миллион, учинчи ўрин соҳиблари эса 500 минг сўм миқдоридаги мукофот пуллари билан тақдирланадилар.\nКескин ва муросасиз баҳслар гувоҳига айланиш учун Таэквондо WTF ассоциациясига қарашли «Универсал» спорт саройига ташриф буюринг. Кириш бепул.


Президентимизнинг нутқи қалбимизда тараққиётга дахлдорлик ҳиссини уйғотди | "Адолат" СДП\nПрезидентимизнинг нутқи қалбимизда тараққиётга дахлдорлик ҳиссини уйғотди\nКуни кеча Президентимиз Шавкат Мирзиёевнинг Ёшлар куни муносабати билан ўтказилган тантанали маросимдаги маърузаси мени ғоят тўлқинлантириб юборди.\nДавлатимиз раҳбари ўз маърузасида “Бугун биз давлатимиз ва жамиятимизнинг бор куч ва имкониятларини сафарбар этган ҳолда, мамлакатимизда Учинчи Ренассанс пойдеворини яратиш йўлида катта қадамлар қўймоқдамиз” дея таъкидлаб ўтди..\nДарҳақиқат, юртимизда кечаётган барча ислоҳотлар жозибадорлиги, аввало, иқтидорли ёшларнинг кучғайрати, азму шижоати билан янада таъсирли бўлиши ойдек равшан. Шу маънода, Учинчи Ренессанс пойдеворини яратиш учун таълим ва маданият даргоҳлари фаолиятини такомиллаштиришга асосий эътибор қаратилаётир.\nЎзбекистон — ёшлар мамлакати. Бу борада азму шижоати баланд, ғоя ва ташаббуслари кўп йигит-қизлар билан ишлаш борасида бефарқлик кузатилгани ҳам бор гап. Кейинги тўрт йилда қобиққа ўралган бу тизим тубдан янгиланди. Ёшларни эшитиш, уларнинг муаммоларини ҳал қилиш, орзу-умидлари, ташаббусларини рўёбга чиқариш жараёни бошланди. Президент Шавкат Мирзиёев бу борадаги ишларни янги босқичда давом эттиришни, ёшларга оид давлат сиёсатида кутилаётган янгиликларни айтган чоғда иштирокчиларининг кўзлари чақнаб, қалбида Ватанга жўшқин муҳаббат ҳисси тўлиб тошганлигини илғаш қийин эмас эди.\nЎзбекистон ёшлари тадбирли ва тадбиркор ҳамдир. Уларга фақат имтиёз ва имкон берилса бас, ўзини ҳам, қўшнисини ҳам, давлатни ҳам бой қилишга қудрати, салоҳияти етади. Юртимизда ишлаб чиқаришни йўлга қўйиб, маҳсулотлари билан хориж бозорларини ҳам забт этаётган, ҳатто дунёнинг ривожланган мамлакатларида ўз бизнесини муваффақиятли бошқараётган ёшларимизнинг ўзи бунга мисол. Президент ёшларни тадбиркорликка жалб қилиш ҳам ғоят муҳим вазифа эканини таъкидлади. Тадбиркор ёшлар сафини кенгайтириш ҳақида айтилди. Ўқишни тамомлаган ёшларни иш билан таъминлаш масаласи ҳам долзарб.\nАйни пайтда ўтган 4 йилда эса ёшлар сиёсати бўйича туб ислоҳотлар амалга оширилганини таъкидлаб ўтди. Президентимиз ўз нутқида ёшларни буюк аждодларимизга муносиб издош бўлишга чақирди. Илмни қадрлаш, илмга интилиш кераклиги айтилди. Давлатимиз раҳбари ҳудудларга борганида ёшлар билан суҳбатлашишга, уларнинг муаммоларини ўрганишга алоҳида вақт ажратади. Ёшлар замонавий илм-фан ва юқори технологияларни мукаммал эгаллаши зарурлиги, бунинг учун барча куч ва имкониятлар ишга солинишини таъкидлаб ўтди. Бугун таълим тизимида туб ислоҳотлар амалга оширилмоқда. Президент ва ижод мактаблари, математика, химия, биология фанлари бўйича махсус мактаблар ташкил этилди. Бу саъй-ҳаракатлар яхши самара бера бошлади. Ўтган 3 йилда мамлакатимиз ёшлари нуфузли халқаро танлов ва мусобақаларда беш ярим мингга яқин совринли ўринларни қўлга киритгани ҳам фикримиз тасдиғидир.\nЖорий йилдан бошлаб олий таълим муассасаларига кириш имтиҳонларида энг юқори балл тўплаган 200 йигит-қиз учун Президент гранти жорий этилади. Мазкур ўқув йилидан бошлаб республикамиздаги хорижий олий ўқув юртларининг бакалавриат босқичи талабалари учун ҳам Президент ва давлат стипендиялари жорий этилди. Иқтидорли ёшларни қўллаб-қувватлаш мақсадида кейинги йилдан бошлаб магистратура ва докторантура босқичлари учун Президент стипендияси квотаси икки баробарга оширилиши нур устига аъло нур бўлди. Икки ва ундан ортиқ фарзанди олий ўқув юртида шартнома асосида ўқиётган оилаларга имтиёзли таълим кредити бериш йўлга қўйила бошланди.\nПрезидентимиз ўз маърузасида ана шулар ҳақида таъкидлаб, мамлакатимизда яна бир олий таълим маскани –“Янги Ўзбекистон” университети ташкил этилганлиги ва дунёдаги энг нуфузли университетлардан бири сифатида фаолият юритишини ҳам айтиб ўтди.\nИжтимоий ҳимояга муҳтож оилалар фарзандларини қўллаб-қувватлаш ва ёш оилаларни уй-жой билан таъминлаш ҳам устувор вазифалардан бири.Ўтган уч йил мобайнида мамлакат бўйича 5 минг 100 тадан ортиқ намунали ёш оилага арзон уй-жойлар қурилиб, қарийб 200 миллиард сўм миқдорида бошланғич бадал пуллари тўлаб берилди. Бунинг мантиқий давоми сифатида 2021−2023 йилларда Ёшлар уйларини қуриш дастури ишлаб чиқилиб амалга оширилмоқда.\nШунингдек, Осиё Олимпия Кенгашининг қарорига кўра, 2025 йилда Ўзбекистон тарихида биринчи марта ёшлар Давлатимиз раҳбарининг қалбга нур бағишловчи нутқи биз ёшлар қалбида олам-олам орзулар, янги ғоялар, ватанпарварлик, тараққиётимизга дахлдорлик ҳиссини уйғотди, бизни янги-янги марралар сари чорлади.


Банк сейфини очиш мутахассислардан бир неча дақиқа/соат/кун вақтни олади. Бу сценарий мазмуни ва Голливуд фильмининг бюджетига боғлиқ (ҳазил). Сейфлар қимматли буюмларни сақлашнинг энг хавфсиз усулларидан бири ҳисобланади. Эгасининг ишончисиз уларни очишни фақатгина ўз соҳасининг усталари амаллай олишади. Ҳаваскорлар, катта эҳтимол билан, сақловчи буюмни сақлаётган нарсалари билан биргаликда йўқ қилиб юборишлари мумкин.\nДунёда шундай «сейфлар» мавжудки, уларда кичикроқ армияни беркитиш мумкин (балки, каттароғини ҳам). Одатда улар қайсидир давлатнинг VIP-персоналари учун бошпана, захиралар омбори ёки стратегик мақсадларда фойдаланиладиган бункер сифатида барпо этилади.\n5000 тонналик олтин ёмбилар ҳар қандай ўғри-босқинчи эътиборини жалб қила олади. Тўғри, қўлга киритиш осон иш эмас. Босқинчилар дуч келадиган қийинчиликлар:\n4 девордан ўтиш (2таси қаттиқ назорат остида);\nбинога кириш (ёнма-ён жойлашган казармада олий даражада тайёрланган қуролланган 30 000 аскар жойлашган);\nйўлаклардаги лабиринт ва қулфланган эшиклар;\nомбор коди форт ходимлари орасида бўлинган ҳолда сақланади, уларни йиғиш керак;\n22 тонна оғирликдаги эшикни очиш;\nминглаб митти қутилардан олтин захирасини ажратиб олиш.\nТарихда Форт-Ноксдан санкциясиз бирор нимани олиб чиқишга ҳаттоки битта ҳам уриниш кузатилмаган. АҚШнинг олтинлари, албатта, бехавотир сақланмоқда.\nШпицберген уруғ фонди\nАгар ейишга ҳеч вақо қолмаса, дунё бойликларининг ҳаммаси қадрсизланади. Шунинг учун Шпицберген оролида улкан ертўла барпо этилган. У Шимолий қутбдан 620 миль (1125 км) узоқликдаги чўққида 390 фут (120 метр) чуқурликда жойлашган. Бункерни минглаб километр йўл, қаҳратон ҳарорат ва оқ айиқлар муҳофаза қилишади. Иншоот конструкцияси эҳтимолий ядро зарбасини ҳисобга олган ҳолда барпо этилган. Шунингдек, фонд ҳар қандай зилзилага бардошлидир (олимлар тасаввур қилган даражада).\nИчкарида бутун ер юзида тарқалган 500 000дан ортиқ хилдаги ўсимликларнинг уруғлари мавжуд. Дунё миқёсида ҳалокат рўй берса, шу захира орқали ўсимлик дунёси қайта тикланиши мумкин, деб фараз қилинади.\nБу АҚШнинг ўзига хос ядро хавфсизлиги офиси. Совуқ уруш даврида бу ерга NORAD (Америка атом қуроллари назорати) бошқарув маркази жойлаштирилган. СССР тарқалгандан сўнг, объект «илиқ» қўриқлаш тизимига ўтган. Бу дегани эндиликда кам сонли ходимлар таркиби омборнинг тўлиқ иш фаолиятини, захиралар янгиланиб турилиши ва давлат бошқарувчиларнинг ташрифига доимий шайликни бажаради.\n25 тонналик эшик 30 мегатонна қувватли зарбага бардошли. Қувват захиралари фақат шу эшик орқали киритиш мумкин, чунки «уй»нинг бошқа томонларини тоғ қуршаб туради. Ликвидация тизими ҳам мавжуд, бу АҚШнинг барча ҳарбий сирлари махфийлиги таъминлайди.\nОмборларда сақланувчи бойликлар фақатгина пул, олтин ёки қимматбаҳо тошлар эмас. АҚШнинг навбатдаги захира ғорида Эдисон лампасининг ҳақиқий патенти, эгизак биноларни қулатган самолётларнинг парчалари, Room 48 деб номланувчи АҚШнинг катта лойиҳа ва тадбирларини функциялаштирган маълумот омбори сақланади. Булар расман маълум бўлган маълумотлар. Сейфнинг қолган 95 фоиз таркиби мутлақо махфийдир.\nОбъект ташкил қилинишининг катта қисми хусусий компаниялар томонидан бажарилган. Хавфсизлик тизими Форт-Ноксдагидан қолишмайди. Шайен бункери каби, ғордан ядро зарбасидан бошпана сифатида фойдаланиш мумкин.\n00:05 / 22.12.2018\nДунёдаги энг шимолий аҳоли пунктида илк бор банк таланди\nВидео: Абитуриентларга ёрдам берган «бункер» фош этилди


Президентлар қандай телефонлардан фойдаланишади: Обама, Байден,...\n30.01.2021 21:15 0 3951\nРеалдан онлайнга кўчаётган ҳаётни смартфон ва планшетларсиз тасаввур қилиш қийин. Энг сўнгги моделдаги бу қурилмалардан фойдаланишни давлат раҳбарлари ҳам исташади, албатта. Аммо ҳар доим ҳам уларнинг айтгани бўлавермайди.\nПрезидентлар фойдаланувидаги исталган электрон қурилма — хакерлар учун «биринчи рақамли» нишон.\nШунга қарамасдан, деярли ҳар бир президент ё бош вазирнинг ўз ён телефони бор. «Корреспондент» янгиликлар портали дунёнинг энг кучли сиёсатчилари (собиқ ва амалдаги) қанақа қурилмалардан фойдаланишларига қизиқди.\n2009 йили, АҚШ президенти бўлганидан кейин ҳам Барак Обама ўзи ўрганиб қолган «Blackberry» смартфонидан анчагача кўнгил узолмаган, ҳатто хавфсизлик бўйича маслаҳатчилари билан «мени тинч қўйинглар деб» бир неча ҳафтагача жиққамушт бўлган.\nBBC маълумотига кўра, охир-оқибат бир неча ҳамкасби ва дўстлари билан алоқада бўлиб туриши учун Обамага истисно тариқасида эски телефонини олиб қолишга рухсат беришади.\n2010 йили «iPad» дунё юзини кўрди, турган гапки, Барак Обама шунақасидан истаб қолди. Президентнинг хавфсизлик бўйича маслаҳатчилари унинг учун махсус, оддий «айпад»дан хавфсиз ва «кучайтирилган» «ObamaPad» ясатишади. Унинг қўл остидагилар ҳам шунақа планшетлар билан таъминланади.\nАйтишларича, Обаманинг «айпади»да Wi-Fi бўлмаган — «кучайтирилгани» шу.\nЯқин-яқингача собиқ президент Доналд Трамп «Twitter» юлдузи эди. У узоқ вақт фақат «Twitter» ва янгиликлар сайтларини кўрсатадиган браузер ўрнатилган махсус «iPhone»дан фойдаланди.\nЯна бир «iPhone»дан эса фақат қўнғироқ қилган.\nОқ уй ички протоколига мувофиқ, президент ҳар ой, хавфсизликни таъминлаш учун, телефонини янгилаши керак. Бироқ бу «жуда ноқулай» деган важ билан Трамп айтганидан қолмаган.\nCNN 2019 йилнинг декабрида гарчи бошқа мамлакатлардан туриб кузатиш хавфи туғилса-да, Трамп эски шахсий телефонидан фойдаланаётганини ёзганди.\nФото: «Yahoo News»\nАҚШнинг ҳозирги президенти Жо Байден «Apple Watch» соатини тақиб юрганини кўришган. У, шунингдек, дисплей, камера ва микрофонли (ҳаммаси интернетга уланган) «Peloton» велотренажёридан фойдаланади. Албатта, тренажёр янги президентнинг қўриқлаш хизматида саволлар уйғотди.\nБайденнинг биографи Эван Оснос айтишича, АҚШнинг янги президенти «Apple News» иловасидан фойдаланади. Бу ҳам муаммо туғдириши мумкин, чунки хакерлардан ҳимоялаш энг қийини — дастурий таъминот.\nМакроннинг ўзгача телефони\nФранция президенти Эммануэл Макрон «Thales» мудофаа компанияси ишлаб чиққан ўта ҳимояланган ҳарбий криптографик мобил телефон ишлатади. Бундан ташқари, француз ОАВлари 2017 йили ёзишича, у шахсий мақсадларда махсус ҳимояли «iPhone» ва «Samsung Galaxy S7 edge»дан фойдаланган.\nМеркел ҳам «Blackberry» ишқибози\nАнгела Меркел доим «Blackberry» бренди мухлиси бўлиб келган. 2014 йилдаги хабарда немис канцлери крипточип билан четдан эшитишдан ҳимояланган «Q10» моделини ишлатиши айтилади.\nБундан ташқари, Германия биринчи шахсларининг смартфонлари хавфсизлиги билан Дюсселдорфнинг «Secusmart» компанияси шуғулланиши ҳақида маълумотлар бор. Компания «биринчи рақамли» смартфонга шифрлаш учун дастурий таъминот, бегоналардан ахборотни ҳимояловчи махсус microSD карталар ўрнатади.\nРоссия президенти шахсий смартфони йўқлигини кўп бора такрорлаган. Унинг матбуот котиби Дмитрий Песков бир неча йил аввал шундай деганди: «Смартфондан фойдаланиш «тўлиқ шаффофлик» дегани, давлат раҳбари билан бундай бўлиши мумкинмас».\nЎша Песков «эски қадрдон телефонлар (ҳукуматнинг ёпиқ алоқа воситаларини кўзда тутган) барча смартфонлардан умрбоқийдир» дегани ҳам эсимизда.\n2020 йили Украина президенти Владимир Зеленский «iPhone 11 Pro» ишлатиши маълум бўлганди. Нашр Зеленский смартфонни алақачон янгилаган, деган талқинни илгари сурган.\nсмартфон iPhone Президент


Меркел ва Олланд Украинадаги вазиятни муҳокама қилади\nГермания канцлери Ангела Меркел ва Франция президенти Франсуа Олланд жанговар ҳаракатлар тўхтамаётгани боис Украина шарқидаги вазият мураккаблашаётгани ва ўтган ҳафтада эришилган Минск келишимини амалга оширилиш имконияти чекланаётгани масаласини муҳокама қилади.\nИкки давлат раҳбари бу борада Парижда 20 февралда бошланадиган Катта йигирматалик давлатлари саммити арафасида гаплашишга келишиб олди. Минскда ўтган ҳафта Германия ва Франция ўртамчилигида ўтган 14 соатлик музокаралардан сўнг Украина ва Россия Донбассда икки ҳафта ичида ўқ отишни тўхтатиш борасида муросага келган эди.\nАҚШ Давлат департаментининг билдиришича, 19 февраль куни россияпараст исёнчилар Минск келишимини 250 маротаба бузган. Сўнгги ҳужумлар ҳукумат қўшинлари Дебальцево шаҳрини тарк этганидан сўнг Россия кўмагида уюштирилгани иддао қилинмоқда.\nУкраина вазиятни назорат қилиш учун мамлакатга БМТ мандатига эга бўлган тинчликпарвар кучлар киритилишини илтимос қилган.


Ўзини қандай тутиши номаълум – олим коронавирус ҳақида – O'zbekiston Milliy paralimpiya qo'mitasi\nЎзини қандай тутиши номаълум – олим коронавирус ҳақида\nМосквадаги Гематология институти мутахассиси янги коронавирусни аниқлаш тести ва унга қарши иммунитет одамда қанча вақт сақланиб қолиши ҳақида ҳикоя қилиб берди.\nТОШКЕНТ, 15 апр – Sputnik, Альфия Еникеева. Ҳозирги кунда Гематология миллий илмий тадқиқот марказида янги коронавирус инфекциясига иммун жавоби шаклланиши ўрганилмоқда. Олимлар иммун тизими ҳужайраларининг SARS-CoV2га реакциясини кўриб бўлишди. Олинган маълумотларга асосланиб, улар COVID-19 касаллиги билан касалланган одамнинг қонидаги антителаларнинг концентрациясини аниқлашга қодир бўлган прототип тестини ишлаб чиқдилар. Гематология илмий-тадқиқот марказининг трансплантацион иммунология лабораторияси бошлиғи Григорий Ефимов РИА Новостига бундай тадқиқотлар нима учун кераклиги ва SARS-CoV2ни иккинчи бор юқтириш мумкинлиги ҳақида айтиб берди.\n– Қонда янги коронавирусни аниқлаш тестлари нима учун кераклиги аниқ – ташхислар шундай тарзда қўйилади. SARS-CoV2 га қарши антителаларни таҳлил қилишдан нима маъно? Аҳир улар бир неча кундан кейин шаклланади – бу вақтга келиб, одатда одам касал эканлиги аниқку.\n– Антителалар касалликнинг камида тўртинчи кунида пайдо бўлади. Ўнинчи кундан кейин, хитойлик тадқиқотчиларга кўра, антителаларни аниқлашнинг диагностик қиймати инфекцияни ўзини аниқлашнинг ўзидан ҳам юқори. Ушбу таҳлил беморга энг мос терапияни тайинлашга имкон беради. Бу биринчи ҳусусият.\nИккинчиси: ҳозирда Москвада COVID-19 коронавирус инфекциясидан даволаниб чиққан донорлардан олинган плазма билан беморларни даволаш усулини фаол қўллашмоқда. Бу бошқа шунга ўхшаш касалликларда ишлатилган анча эски усул. Бу жуда самарали. Аммо даволаш учун таркибида антителаларнинг сони юқори бўлган қон плазмасини талаб қилинади. Буни миқдорий тест кўрсатади.\nУчинчидан: келажакда, пандемия тугаши биланоқ, антителаларга оммавий тадқиқотлар SARS-CoV2 билан касалланганларнинг ҳақиқий сонини аниқлайди. Шу тарзда, биз ҳатто касаллиги аломатларсиз кечканларни ҳам аниқлашимиз мумкин.\n«Аммо шунга қарамай, тестларнинг қанчадур фоизи сохта салбий натижани намойиш этадику. Яъни, одам касални кечириб ўтди, аммо у ҳисобдан қолиб кетади.\n– Уларнинг кўп бўлиши даргумон. Хитойлик ҳамкасбларнинг маълумотларига кўра, касалликнинг 28-кунига келиб, COVID-19 тасдиқланган ташхиси қўйилган беморларнинг 95 фоизининг қонида антителалар аниқланади. Бу шуни англатадики, бундай кўплаб беморларда қондаги антителалар тестни яратувчилар томонидан ишлатилган маълум бир оқсилга реакция берган.\nГап шундаки, тест ишлаб чиқилганда вирусли геномнинг кичик бир бўлаги олинади. Улар ҳўжайраларга жойлаштирилади – бактериал ёки инсон ҳўжайраларига. Улар уни «ўқийдилар» ва вирусларнинг бириникига ўхшаш оқсилни яратадилар. Ва синов пайтида айнан шу оқсилга антителалар жавоб беради.\n– Сизнинг прототипингиз шунга ўхшаш тарзда яратилганми?\n– Ҳа. Методологик жиҳатдан, бу қийин нарса эмас. Буни ўттиз йилдан бери турли хил юқумли касалликлар учун қилишади. Гап шундаки, бу вирус янги ва шунинг учун унга антителалар айниқса фаол равишда ишлаб чиқариладиган тўғри қисмни танлаш керак.\nБаъзида тестни яратиш учун бутун вирус ишлатилади. Масалан, яқинда «Вектор» вирусология ва биотехнология Маркази рўйхатдан ўтказган тизим билан боғлиқ вазиятда ҳам шундай йўл тутилган. Улар SARS-CoV2ни ўстиришди, уни ўлдиришди ва энди унинг ёрдамида антителаларни тутишмоқда. Бу ностандарт ёндашув, чунки ҳамма лабораториялар ҳам ушбу хавф синфидаги вирус билан ишлай олмайди.\n– Бундан келиб чиқадики, «Вектор» тести сизникига қараганда сезгирроқ, чунки улар бир бўлакни эмас, балки бутун вирусни ишлатган?\n– Мен бу саволга жавоб беролмайман. «Вектор»нинг тестини ҳеч ким ҳали кўрмаган. Бизнинг тизимимизга келсак, дастлабки маълумотларга кўра, у анча аниқ. Ҳозирда бизда битта ҳам соҳта ижобий натижа йўқ.\nТўғри, синовдаги одамлар сони ҳам кичик – атиги 10 киши. Булар касалланганларнинг энг биринчи тўлқинда бўлган одамлар. Улар аллақачон тузалиб, карантинда етарлича бўлган ва мутлақо соғлом. Биз текширувларни айнан шуларнинг қон намуналарида ўтказамиз. Бугунги кунда биз даволанаётган беморларнинг биоматериаллари билан ишлай олмаймиз.\nБундан ташқари, биз инфекцияга чалинмаган намуналарда ҳам синовни ўтказдик. Бу донорларнинг анча узоқ вақт олдин музлатилган қони. Бирон бир таҳлилда уларда SARS-CoV2га антителалар аниқланмаган, яъни биз битта ҳам соҳта-ижобий натижа олмадик.\nБу, албатта, умидлантиради, лекин биз ҳамкасбларимиз билан ҳамма нарсани такрор ва такрор текшириш кераклигини тушунамиз. Ҳозирча қўлимизда лаборатория шаритларида ишлаётган прототипгина бор. Уни рўйхатдан ўтказиш учун унинг сезгирлиги тўғрисида маълумотни лабораторияда эмас, балки ушбу тестни ишлаб чиқаришни амалга оширадиган корхоналарда олиниши керак.\n– Сиз ҳамкорни топдингизми?\n– Ҳа, ҳозирда битта компания билан келишувимиз бор. Номини ҳозирча айтолмайман – биз ҳали шартнома имзоламадик. Ҳамма нарса режага мувофиқ давом этса, биз икки ҳафта ичида тестни рўйхатдан ўтказа оламиз.\n– КўнгиллиларниқҚандай қилиб жалб қила олдингиз? Аҳир касалланганларнинг биринчи тўлқинида одам кўп бўлмаган.\n– Мен фейсбукдагидаги саҳифамда пост жойлаштирдим, у ерда мен тадқиқотларим ҳақида сўзлаб берганман, тестларни синовлари ҳақида гапириб бердим ва бизга COVID-19 ташхиси қўйилган кўнгиллилар кераклигини ёздим. Ва кутилмаганда кўп сонли жавоблар келди. Кўпчилик иштирок этишни хоҳлади. Баъзилар етиб келиб бўлди, баъзилари энди – улар карантинини тугатишлари керак. Ундан кейин марказимизга келиб қон топширишади.\nБироқ антителалар бизнинг ишимизнинг кичик қисми ҳолос. Янада узоқ ва муҳимроқ тадқиқот бу SARS-CoV2га Т-ҳужайрали иммун жавобни ўрганишдир. Тасдикланган ташхиси тасдиқланган кўнгиллилар ушбу тажрибаларга ҳам жалб қиламиз.\n– Иммунитет янги коронавирусга қандай таъсир қилади?\n-Бунда ҳеч ҳам ғайриоддий нарса йўқ. Биз тузалиб чиққанларда Т-лимфоцитлар борлигини кузатмоқдамиз. Ушбу ҳужайраларга вируснинг бир қисми кўрсатилса фаоллашмоқда. Улар «жангга тайёр». Улар шунингдек иммун хотира ҳужайралари ҳам аталади. Аммо биз улар вирусли геномнинг қайси қисмига таъсир кўрсатишини ва бу унинг мутацияси билан қандай билла кечишини ҳали билмаймиз.\n– Касал бўлиб даволанганлар инфекцияга қарши иммунитетни орттиришади. Ушбу ҳимоя қанча вақт ишлайди: бир неча ой, йил ёки умр?\n– Ҳозирча айтолмаймиз. Биринчи беморларнинг тузалганидан бери жуда оз вақт ўтди. Аммо битта Хитой тадқиқоти бор, унга кўра «снаряд битта чуқурга икки марта тушмайди». Олимлар иккита маймунни SARS-CoV2 билан юқтиришди, уларни даволадилар ва кейин яна юқтиришга ҳаракат қилдилар, аммо муваффақиятга эриша олмадилар.\nБошқа томондан, шу кунларда кореяликлардан 91 одамда такрорий касалланиш ҳолати ҳақида ғалати хабар келди. Бу нимани англатишини умуман тушуниб бўлмайди. Менимча, бу тўғрисида гапириш жуда эрта.\nАлбатта, антителалари уч ой давомида сақланадиган коронавируслар ҳам мавжуд ва уни яна тезда юқтириш мумкин. Бу оддий ЎРВИ (ўткир респиратор вирусли инфекция, грипп) қўзғатувчиси. Улар миллионлаб йиллар давомида биз билан бирга бўлиб, бизга мослашиб, иммун жавобдан қочишга ўрганган. Янги коронавирус эса эндигина инсон популяциясига кириб келди. Унинг ўзини қандай тутиши номаълум.\nАммо биз SARS-CoV маълумотларига таянишимиз мумкин, унинг геноми янги коронавирус РНКси билан жуда мос келади. У орқали биламизки, антителалар қонда бир-икки йил давомида анча юқори концентрацияда сақланади. Эҳтимол, SARS-CoV2 билан ҳам ҳудди шундай бўлади.\nЭски телефонлардан ишланган медаллар


10:55 / 14.03.2018 8615\nХитойлик олимлар замонавий қирувчи самолётларнинг нафақат оғирлигини камайтиришга, балки уларнинг сезилмаслигини оширишга имкон берувчи янги материал яратишди. Бу ҳақда Sina ахборот агентлиги хабар бермоқда. Янги материал хусусиятлари ва текстурасига кўра ўта пишиқ табиий чармга ўхшайди, бироқ унинг “ишончлилик” захираси энг қаттиқ қотишмаларникидан ҳам анча каттароқ.\nФото: Guqqi Supermaterial Stealth Wing\nМутахассисларнинг фикрича, янги материал ўз ичига ўта юпқа графен қатламни олган, у янги материал билан бирга учувчи қурилма томон йўналтирилган деярли барча нурланишни юта олишга имкон беради. Бундай материал 5-авлоддаги кам сезилувчи қирувчи самолётларда қўлланадиган конструкциялардан 10-20 марта самаралироқ бўлиши мумкин.\nGuqqi компанияси таркибига кирувчи, электр магнит тебранишлар модуляцияси лабораторияси янги материал устидаги ишларни 2011 йилдан бошлаб олиб борган, унинг ишлаб чиқарилиши Шэньчжэнь шаҳрида йўлга қўйилди. Ушбу материал қўлланиши билан яқин орада 5-авлоддаги J-20 қирувчи самолётларидан бир нечтаси ҳамда янги ҳужумкор реактив дрон тайёрланиши мумкин.


Ватанпарварлик – бош ғоя - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 16 Январ 2018\tКӯришлар: 1274\nТинчлик ва миллий бирлик асосчиси – Миллат Пешвоси, Тожикистон Республикаси Президенти муҳтарам Эмомали Раҳмоннинг Тожикистон Республикаси Олий Мажлисига йўллаган навбатдаги Паёмини тинглаб, унда белгиланган асосий вазифалар ҳаётимизнинг мезони эканлигига амин бўлдик. Давлатимиз сарвари мустақил Тожикистонимиз жаҳон ҳамжамиятининг ажралмас қисми бўлиб, дунёдаги глобал ўзгаришлардан четда қолмаслигини алоҳида\nтаъкидлаб ўтди. Президентимиз бугун дунёда юз бераётган экстремистик ва террорчилик таҳдидларига қарши Тожикистон жаҳон ҳамжамияти билан бирга курашишини таъкидлаб, келгуси йил май ойида БМТ, Европа Иттифоқи, Европада Хавфсизлик ва Ҳамкорлик Ташкилоти каби нуфузли халқаро ташкилотлар иштирокида Тожикистонда экстремизм ва террорчиликка қарши муштарак курашга бағишланган юқори савиядаги конференция ўтказилишини маълум қилди. Албатта, мустақил Тожикистонимизнинг халқаро миқёсдаги ташаббуслари жаҳоннинг кўплаб мамлакатлари ва халқаро ташкилотлар томонидан қўллаб-қувватлаб келинаётганлиги қувонарлидир. Жумладан, бевосита Тожикистон Республикаси Президенти муҳтарам Эмомали Раҳмон ташаббуси билан БМТ Бош Ассамблеяси 2018-2028 йиллар -«Сув-устувор тараққиёт учун» халқаро амалиёт ўн йиллигини қабул қилди. 2018 йил 22 март – Халқаро сув кунида мазкур амалиётнинг ҳаётга татбиқ этилиши расман бошланади. Давлатимиз сарварининг таъкидлашича, Тожикистон бу йўналишда бир қатор тадбирларни амалга оширади.\nПаёмда таъкидланганидек: - Тожикистон жаҳондаги сиёсий-иқтисодий ва хавфсизлик вазият ўзгариб турганлигига қарамай, иқтисодий тараққиётда оғишмай илгарилаш, олдинга қўйилган стратегик мақсадларга эришиш ва шу восита билан аҳолининг муносиб турмушини таъминлаш йўлида устувор қадамлар билан олға бормоқда…\nДавлат бошлиғининг Паёмида мамлакатимизда энергетика соҳаси тараққиётига алоҳида урғу берилди. Албатта, бу бежизга эмас. Зеро, ҳар бир давлатнинг ўз миллий бойликлари бўлади. Тожикистон учун энергетика истиқболи порлоқ соҳалардан биридир. Қулай табиий шароитлар туфайли, мамлакатимизда экологик соф энергия ишлаб чиқариш учун кенг имкониятлар мавжуд. Шу боисдан, мустақил Тожикистон яқин келажакда Марказий Осиёда электроэнергия экспорт қиладиган мамлакатга айланиши, табиий. Биз энергетик мустақиллик сари устувор қадамлар билан олға бораяпмиз. Мана, иккинчи йилдирки, кузги-қишки мавсумда аҳоли учун электроэнергия чеклови бекор қилинган. Бу Тожикистон Республикаси Ҳукумати ва мамлакат Президентининг аҳоли турмуш даражасини яхшилаш йўлида қўйилган яна бир муҳим қадами эканлигини ҳис этмоғимиз лозим. Ҳар бир тожикистонлик, энг аввало, юрагида ватанпарварлик ҳисси билан яшамоғи керак. Демак, азиз Ватанимизнинг энергетик мустақилликка эришишида ҳар биримиз ўз ҳиссамизни қўша оламиз. Бунинг учун, муҳтарам Президентимиз Олий Мажлисга йўллаган Паёмида таъкидлаганидек, электроэнергия истеъмолида тежамкор бўлишимиз тақозо этилади. Биз фақатгина истеъмолчи бўлибгина қолмай, балки ҳақиқий ватанпарвар бўлганимизда, шубҳасиз, давлатимиз сарвари, Тожикистон Республикаси Ҳукумати, шарафли халқимиз ўз олдига қўйган эзгу мақсад – энергетик мустақилликка эриша оламиз. Президентимиз ўз Паёмида бу саодатли кунларга саноқли йиллар қолганлигини таъкидлаганида, ҳар бир тожикистонликнинг юрагини ифтихор ҳисси қамраб олганлигига аминман.\nШунингдек, Тожикистон Республикаси Президенти мамлакат Олий Мажлисига йўллаган Паёмида ижтимоий соҳага ва бу соҳадаги муҳим вазифаларга катта эътибор қаратди. Давлатимиз сарвари иқтисодий тараққиётга эришмай туриб, ижтимоий соҳада олға силжиш бўлмаслигини жуда тўғри қайд этиб ўтди. Иқтисодиётни ривожлантириш учун эса, барча– қишлоқ хўжалиги, саноат, маориф ва илм, соғлиқни сақлаш каби соҳаларни ривожлантириш талаб этилади. Мустақилликнинг дастлабки йиллариданоқ, Тожикистон Ҳукумати Маориф ва илм соҳасига жиддий эътибор қаратиб келади. Истиқлолият самараси ўлароқ, Маориф ва илм соҳасида эришилган ютуқлар Паёмда ҳақли равишда қайд этиб ўтилди. Ва бу йўналишда бажарилиши лозим бўлган вазифалар аниқ кўрсатиб ўтилганлиги соҳа вакилларининг фаолият дастурига айланиши, табиий. Тожикистон Республикаси Ҳукумати соҳа вакиллари ижтимоий ҳолатини яхшилаш учун мунтазам ғамхўрлик қилаётганлиги эса, уларнинг масъулиятини янада оширади.\nТинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмоннинг Тожикистон Республикаси Олий Мажлисига йўллаган Паёми ҳар бир тожикистонлик учун фаолият дастурига айланиб, унда белгиланган вазифалар эса, саодатли келажагимизни таъминлашнинг муҳим йўналишлари эканлиги, шубҳасиздир…\nХуросон ноҳиясидаги 3-ўрта умумтаълим муассасаси тарих ва ҳуқуқ фанлари ўқитувчиси.\nБугун: 27-01-2021 17:38:24


Тошкентдаги Ботаника боғининг орқа томонида ёнғин содир бўлди – botany.uz\nadmin 16.05.2021 Yangiliklar\n16 май куни соат 11.55да Тошкентнинг Юнусобод туманида жойлашган Ботаника боғининг орқа томонида, очиқ майдонда қуриган хас-хашак ва буталган шох-шаббаларда ёнғин содир бўлган, дея хабар қилди Фавқулодда вазиятлар вазирлиги матбуот хизмати.\n«Ҳодиса юзасидан Тошкент шаҳар Фавқулодда вазиятлар бошқармаси ёнғин-қутқарув гуруҳи воқеа жойига етиб борган. Қутқарувчиларнинг саъй-ҳаракатлари натижасида ёнғин ўз вақтида ўраб олиниб, боғ ҳудудига ўтишининг олди олинди», — дейилади хабарда.\nЁнғиндан жабрланганлар йўқ. Боғнинг ўрмон фондига зарар етмаган.\nkun.uz сайтида Тошкент Ботаника боғи ҳақида қисқача маълумот ва бир нечта фотосуратлар тақдим этилди.\nМаълумот учун, Тошкент Ботаника боғи – Марказий Осиёдаги энг йирик боғ. 58 гектарлик боғ 1950 йилда ташкил этилган. Боғнинг коллекция ҳисобида 6 мингга яқин ўсимликлар бор.\nАввалроқ Тошкент шаҳар ҳокимлиги пойтахтдаги ўндан ортиқ боғ ва хиёбонлар қаторида Ботаника боғи ҳам реконструкция қилинишини маълум қилганди. Kun.uz ҳокимлик таклиф этаётган реконструкция лойиҳасини эълон қилганди.\nТошкент Ботаника боғида “Пиёзлар боғи” марказининг жорий мавсуми бошланди


Ўзбекистон-Қирғизистон чегерасида фуқароларнинг ўтиши чеклаб қўйилди « Ўзбекистон Халқ Ҳаракати\nЎзбекистон-Қирғизистон чегерасида фуқароларнинг ўтиши чеклаб қўйилди\n12 August 2013 - 12:30\nЎзбекистон Қирғизистон билан чегарасидан фуқароларни ўтказишни чеклаб қўйгани хабар қилинмоқда. Хусусан, қирғиз матбуотига кўра, 11 август куни икки мамлакат фуқаролари “Дўстлик” чегара пунктидан ўтказилмай қўйган.\nҚирғизистон расмийлари Ўзбекистонга бунинг сабабларини тушунтириб беришни сўраб, мурожаатнома юборгани айтилмоқда.\nБаъзи хабарларга кўра, Ўзбекистон чегара ўтиш пунктини сентябргача ёпиб қўйиши мумкин.\nЎзбекистон, одатда, ҳар йили мамлакат мустақиллиги куни нишонланадиган 1 сентябрдан бир неча ҳафта аввал мамлакат чегараларини ёпиб қўяди.\nҲозирча, чегара пункти ёпилгунига қадар қўшни мамлакатга ўтган фуқароларгагина ўз мамлакатига қайтишга рухсат берилмоқда.


21:25Моуринью Лукас Васкесни "Рома"га олиб келмоқчи бўлган, аммо Анчелотти бунга қаршилик қилган 0 21:08ПСЖ Мбаппени йўқотди 1 20:52Эшитдик-да! "Истиқлол"нинг яна бир футболчиси Ўзбекистон чемпионатига келмоқда 8 20:40Самандар Очилов: “Хўжанд” ОЧЛга йўлланма олишни мақсад қилган” 2 20:37Футзал. Олий лига. Бугунги ўйинлардан кейин мураббийлар фикрлари 0 20:16Дилмурод Шавкатов: "Чемпионлик учун имкониятимизни йўқотганимиз йўқ" 0 20:02"Барселона" "Бенфика" ҳимоячисига даъвогарлик қилмоқда 4 19:44Анри Лига 1 аутсайдерини бошқариши мумкин 0 19:27Абдумалик Тошпўлатов: “Машъал” билан Суперлигага қайтмоқчимиз” 5 19:22"Тоттенхэм" АПЛ рекордини ўрнатди 3 19:03Шевченко "Галатасарой"ни бошқаришдан бош тортди 8 18:48Эшитдик-да! "Нефтчи" "Истиқлол" стадионида ўйнамайди 29 18:47Омар Моманидан карикатура: "Ман Сити" ва Гвардиола сўнгги 5 йилдаги 4-чемпионликка яқин 18 18:34Эшитдик-да! "Сурхон" ва "Қизилқум" ўз ўйинларини Тошкентда ўтказади 26 18:34Футзал. Пешқадам АГМК очко йўқотди, бундан "Ҳуахин" фойдаланиб қолди ва бошқа натижалар 5\nФутзал. Олий лига 6-турига қайси шаҳарлар мезбонлик қилиши маълум қилинди 0